Nak Anak Rajin Solat 5 Waktu Tanpa Dipaksa, Ayah Ni Ada Cara Yang Berkesan!

Mendidik dan membiasakan anak kecil untuk mendirikan solat dengan lengkap 5 kali sehari, hakikatnya bukanlah semudah kita mengajar 1 2 dan 3.

Oleh itu, sering juga kita mendengar ada keluhan ibu ayah dalam hal solat ini. Apatah lagi bila anak menginjak remaja, ada yang liat untuk mendirikan solat.

Semua ini cukup merunsingkan ibu dan ayah. Tidak mahu perkara ini berlaku dalam keluarga kita, ada baiknya ambil pendekatan yang disarankan oleh seorang ayah ini. Jom semak.

Didik anak-anak untuk mendirikan solat 5 waktu. Dia susah, dia tak nak, suruhlah juga sampai dia solat.

Ya. Semua tahu. Nak didik dia, nak ajar dia supaya dia mendirikan solat, bukan satu perkara yang mudah. Boleh tahan juga beratnya.

Suruhlah dia menyanyi, suruhlah dia buat hal-hal lawak, mudah sangat. Siap kita ajar dan sokong lagi.

Tetapi, bila sebut hal solat, ah macam-macamlah ayat yang keluar dari mulut kita yang jadi mak dan ayahnya.

Dia nak menyanyi, dia nak melawak, dia nak main apa-apa pun, boleh sahaja. Asal ikut batas-batas dan paling penting dia solat.

Jadi, nak tarik minat dan bagi dia suka kepada solat, cubalah tips di bawah:

1. Kita solat. Mak dan ayah solat. Anak-anak tengok kita solat, dia jadi satu penarik minat bagi dia. Inilah teladan paling baik. Kita tak solat, tak usah pelik kalau anak tak dirikan solat.

2. Sebelum azan, kita dah siap-siap untuk bersolat. Solat sama-sama. Pastikan anak dah siap semua depan sejadah. Paling baik ke masjid. Tak dapat, berjemaah di rumah. Bukan seorang solat dalam bilik, seorang solat di ruang tamu.

3. Ajak mereka bersolat dengan ayat-ayat atau ajakan yang baik. Contohnya “Mari kita solat sama-sama. Ikut ayah solat ya”. Tarik hati dia, bukan jauhkan hati dia.

4. Bila anak dah berusia 7 tahun atau lebih, dah boleh mula bagitahu kepentingan solat dalam kehidupan seorang muslim. Terang sikit-sikit, bukan terus bagi ceramah huhu. Buat contoh yang boleh menarik minat mereka dan tidak membosankan. Cuba cerita pengalaman kita solat bersama mak dan ayah kita.

5. Semakin meningkat usia, cuba minta dia azan, iqamah, jadi imam, tukang zikir dan pembaca doa. Dia akan tertunggu-tunggu hari tu. Suara dia pada kita macam tak kena je, tetap bagi pujian. Suara kita pun ke laut hihi. Yakin kepada anak-anak.

Keluarga yang menjaga solat 5 waktu, adalah keluarga yang benar-benar bahagia. Mereka tidak perlu lagi mencari dan mengejar bahagia yang ada di luar, kerana bahagia itu akan hadir sendiri kepada mereka.

Solat membawa berkat dan rahmat, khabar gembira dari Allah.


Anak Ni Kalau Dah Berjanji, Mesti Nak Tuntut. Alert Ye Ibu Ayah

Jika janji dibuat mesti ditunaikan. Bukan sahaja orang dewasa tapi kanak-kanak juga akan menuntut janji. Begitulah perkongsian seorang ayah Mohd Fhais  di laman facebooknya. Jom semak.

Budak ni kalau dah berjanji sampai ke kolam udang dia tuntut !!

Jam 10 malam, orang lain semua dah lemau. Dah tiba masa untuk recharge tenaga, landing time. Tapi budak ni masih lagi terkinja – kinja lompat katil, panjat katil. Kacau semua orang.

Argh.. Stress! Esok nak keje, mata dah rabak.

Maknya, neneknya puas dah pujuk suruh tidur. Satu pun tak jalan. Haru biru rumah semalam.

Bila di selidik-selidik rupa-rupanya ada janji yang belum di tunai.

“Papa cakap nak tengok udang?”, Rania buat muka comel

Aduh, memang lupa dah petang tu ada janji nak bawa dia tengok udang. Dekat kawasan rumah ni ada satu kolam mancing udang. Pernah bawa rania sekali ke sana.

Memang terserlah dia punya teruja dan gembira tengok udang hidup.

Malam tu juga, 10.30 malam start kereta pergi kat kolam mancing udang tu. Ingat nak mancing sekali dah alang-alang sampai tu.

Belum sempat capai pancing rania dah tarik tangan dan cakap, “Tak payah papa, tengok je”

Jadi tengok je la malam tu. Dia punya seronok, siap cakap best papa tengok udang.

Tak lama pun, lebih kurang 10 minit dia dah ajak balik. Balik rumah, basuh kaki, buat susu terus tidur. Aik, senang pula tidur.

Tadi maknya dan wan duk terjerit-jerit suruh tidur selama 30 minit tak di endahnya, ni tak sampai 5 minit dah tidur.

Itulah budak-budak. Selain badan, otak dan emosi pun ada stamina. Selagi otak dan emosi ni tak dipenatkan, jangan harap mereka nak tidur dengan mudah..

Kadang tu bukan anak yang tak dengar cakap, tapi sebenarnya kita yang tak dengar apa diorang cuba cakap.

Jangan mengeluh, tapi raikan mereka. Inilah tenaga yang boleh gegar dunia satu hari nanti..

Janji mesti di tepati !


“Semua Masih Baru & Banyak Perkara Saya Masih Blur” Ernie Zakri Seronok Tengok Perkembangan Anak Setiap Hari

Keseronokan bergelar ibu semakin bertambah setiap hari apabila dapat melihat perkembangan yang ditunjukkan oleh anak.

Sama seperti ibu-ibu lain, penyanyi popular Ernie Zakri tidak terkecuali sedang melalui fasa bahagia tersebut.

Isteri kepada penyanyi Syamel ini bersyukur kerana puteri sulung mereka, Nur Khawla Soleha yang sudah masuk usia tiga bulan semakin banyak menunjukkan perkembangan selari dengan usianya.

“Genap tiga bulan usia Khawla dan banyak perubahan yang kami nampak, lebih-lebih lagi dia sudah mula berinteraksi. Kadang sekecil-kecil tindak balas yang dilakukan pun sudah buat kami gembira.

“Selain aktif dengan kerjaya seni, saya juga sibuk menguruskan anak. Semuanya masih baru dan banyak perkara yang saya masih ‘blur’.

Selain melalui fasa bahagia dengan kehadiran anak, adakalanya ibu baharu juga perlu melalui fasa risau dan ‘blur’. Dengan kata lain seorang ibu itu perlu belajar setiap hari untuk memahami tingkah laku bayinya.

Berkongsi maklumat dengan ibu yang sudah berpengalaman selain melaluinya sendiri menjadi salah satu cara seorang ibu belajar memahami bayinya.

Adakalanya tidak dinafikan apabila semua keperluan bayi sudah dipenuhi tetapi dia masih menangis, ibu akan menjadi buntu dan bimbang memikirkan keselamatan bayinya.

“Pernah sekali bila anak menangis saya terdiam sebab tak tahu nak buat apa walhal sudah memberikan dia susu dan menukar lampinnya. Jadi banyak lagi yang perlu saya belajar untuk menjadi ibu,” katanya.

Menurut Ernie, dia kini perlu bijak membahagikan masa antara kerjaya dan keluarga memandangkan dia dan Syamel bekerja dalam bidang yang sama.

“Tidak dinafikan saya dan Syamel kerap dapat tawaran persembahan bersama. Namun Alhamdulillah ada seseorang yang menjaga Khawla di rumah kalau kami keluar bekerja.

“Saya mengupah penjaga yang dikhaskan untuk jaga Khawla saja. Jadi sedikit sebanyak dapat mengurangkan kerisauan saya apabila keluar bekerja,” katanya.

Syamel dan Ernie mendirikan rumah tangga pada 26 Mac tahun lalu dan dikurniakan cahaya mata perempuan pada 22 Februari lalu.


Anak Jatuh, Ibu Ayah Salahkan Objek. Awas! Boleh Beri Kesan Jangka Panjang Pada Mereka!

Pernah tak hadapi situasi bila anak jatuh, nak pujuk anak punya pasal mak ayah salahkan benda lain supaya anak tak menangis. Pernah kan?

Harini saya nak share ilmu yang saya dapat dari audio Ibu Rose tentang bagaimana nak didik anak supaya bertanggungjawab. Bermula dari sekecil-kecik perkara. Kalau nak anak-anak menjadi anak-anak yang bertanggung-jawab, benda simple macam ni pun kena ambil tahu dan ambil berat.

Biasa tak dengar ada ibu bapa yang salahkan sesuatu benda yang lain sebagai cara pujuk anak menangis ketika terjatuh contohnya:

“Ha..lantai ni buat anak mama jatuh ye. Babab lantai. Dah dah. Mama dah pukul dah lantai ni. Kesian anak mama. Jahat lantai ni buat anak mama jatuh.”

Menakutkan rupanya kesan jangka panjangnya. Bila kita terbiasa memujuk anak dengan cara begini akan menjadikan anak kita

Bila kita pindahkan kesalahan pada objek lain seperti lantai, sebenarnya kita mengajar anak kita
untuk tidak ambil tanggung jawab bahawa dia yang silap dan tak berhati-hati. Ya Allah bila saya dengar takutnya, waliyazubillah semoga kita semua dijauhkan dari cara mendidik yang sebegini.

APA YANG IBU BAPA PERLU LAKUKAN?

1) Tidak mengira usia anak, bila mereka menangis sakit macam tu, datang kepada mereka dan ambil tahu sakit kat mana.

2) Baca doa dan guna cara yang Rasulullah ajarkan bila sesuatu anggota badan sakit. Letakkan tangan dibahagian yang sakit. Baca bismillah 3 kali lalu bacalah:

أَعُوذُ بِاللَّهِ وَقُدْرَتِهِ مِنْ شَرِّ مَا أَجِدُ وَأُحَاذِرُ
Aku berlindung kepada Allah dan kekuasaanNya dari keburukan yang sedang aku rasakan dan yang aku khawatirkan (HR. Muslim).

Tiupkan dan gosoklah bahagian yang sakit beserta doa. Belai penuh timbangrasa dan kasih sayang.

3) Lepas tu, cakap dan ingatkan dengan lembut supaya dia lebih berhati-hati next time. “Be careful ok next time”

Jika dah lebih 3 tahun, boleh tanya apa yang dia belajar dari jatuh tu. Tapi tanyalah dengan lembut tanpa buat untuk dia rasa bersalah tak menentu. Rasa guilty. Jika kita buat sampai dia rasa bersalah, no good learning happen.

4) Elak berkata “ PADAN MUKA kan mama dah cakap dah!”

Ibu Rose selalu cakap, kita nak didik anak berakhlak mulia ni bukan hanya tahu bersyarahkan anak sahaja namun perlu ambil peduli benda-benda kecil seperti ini.

CONTOH AYAT YANG KITA BOLEH PRACTICE KAN BERSAMA

“Sayang jatuh sebab berlari tadi dan tak tengok kat lantai ada air tumpah ya? Pain? Meh ummi baca doa and blow dulu. Next time be carefull ok. Its ok, strong girl”

“Supaya lain kali tak jadi lagi, apa sayang nak buat? Apa yang sayang belajar dari kesilapan tu.” (Soalan tambahan ni bolehlah tanya anak yang dah 5 tahun lebih.)

Kuncinya adalah supaya anak itu ambil tanggungjawab diatas kesilapannya. Sebab dia ambil tanggungjawab, maka dia boleh ubah keadaan tu.

You can do it. Xoxo

Begitulah,
FAIZATUL IMAN BINTI MAKPOL
Jom elak dari tak sengaja mengajar anak jadi anak tak bertanggung jawab.

#ImanParentingJourney


Dr Ni Jelaskan Kenapa Abam Polis Suruh Pakai Mask Walau Tidak Bergejala!

Mungkin ada juga yang masih keliru berkenaan arahan memakai mask di dalam kenderaan daripada pihak polis atau sesetengah premis menyuruh pakai surgical mask walaupun seseotang itu tidak bergejala.

Pun begitu, sebagaimana yang kita tahu, pihak KKM menyarankan kita hanya perlu patuh perintah kawalan pergerakan, kekalkan penjarakan sosial dan kerap basuh tangan dengan sabun. Namun tidak pula disuruh pakai surgical mask atau sarung tangan.

Menjawab persoalan ini, doktor ini kongsikan sebabnya. Jom semak.

“Encik! Berenti!” Arahan anggota polis di satu sekatan jalanraya.

Mereka mengawal pergerakan semua kereta ketika perintah kawalan pergerakan. Mereka juga frontliner yang menjaga kita semua. Terima kasih PDRM.

Aku terus bergegas mengambil mask untuk dipakai. Punya la kelam kabut. Takut juga.

“Ahh! Encik! Nape baru nak pakai mask. Tadi tak pakai.” Sambung abang polis lagi.

“Maaf encik tadi saya minum air masa memandu. Saya buka sekejap. Haus sangat encik,” aku jawab dengan tenang.

Aku ni gelabah juga jumpa polis. Almaklumlah, masa muda-muda dulu aku ni budak nakal juga, main motor. Pernah la juga kena tahan atas kesalahan lalu lintas.

“Dari mana ni, encik?”

“Saya dari tempat kerja. Nak balik ke rumah.”

“Kerja mana? Nak balik ke mana?”

“Saya kerja hospital HS*.” Sambil menunjukan surat pelepasan PKP untuk menjalankan tugas.

“Ohh! Tengok COVID ke?” Soal anggota polis lagi.

“Tak, encik. COVID saya tak nampak kecil sangat. Pesakit COVID saja saya tengok.”

Kami sama-sama bergelak. Walaupun lawak aku tu agak hambar. Kemudian kelihatan beliau menjauhkan diri untuk mengekalkan jarak dari kereta aku.

“Jalan… jalan…”

Lalu beliau mengarahkan aku beredar.

Ramai yang tanya aku kenapa abam polis dari PDRM atau sesetengah premis menyuruh pakai surgical mask walaupun tak bergejala dan mewajibkan ke atas semua orang awam.

Sebagaimana yang kita tahu, pihak KKM menyarankan kita hanya untuk patuh perintah kawalan pergerakan, kekalkan penjarakan sosial dan kerap basuh tangan dengan sabun. Tidak pula disuruh pakai surgical mask atau sarung tangan.

Surgical mask hanya perlu pakai jika kita ada gejala batuk atau selsema (bersin). Ia mengelakan dari batuk atau bersin ini yang menghasilkan droplet akan tersembur kepada orang lain. Maka ia berpotensi menjangkiti kepada orang lain.

Namun surgical mask ini tak menghalang dari kita dijangkiti COVID-19. Melainkan kita memakai mask jenis N95 atau respirator bersama penapis HEPA (P100).

Sebagai maklumat mask ni ada banyak jenis

Sebagai contoh cod hadapan; N, R dan P tu bermaksud; N – Not resistant to oil, R – somewhat resistant to oil, P – strongly resistant to oil (Oil Proof).

Manakala nombor di belakang masing-masing; 95 (95%), 99 (99%) dan 100 (99.97%).

Mask yang tertulis N95 bermaksud keupayaan atau keberkesanan untuk menapis partikel bersaiz 0.3 micrometer atau lebih dalam udara sekurang-kurangnya 95%.

Kalau ia tertulis N99 pula bermakna dapat menapis partikel dalam udara sekurang-kurangnya 99%.

Manakala P100 pula bermaksud mampu menapis partikel dalam udara 99.97% dan ‘oil proof’.

Ada juga sesetengah topeng ini tertulis PM2.5 (Particulate matter). Maksudnya liang-liang topeng itu mampu menapis partikel bersaiz 2.5 micrometer atau lebih.

Ada juga topeng bercetak PM10. Maka topeng tersebut mampu menapis partikel bersaiz 10 micrometer atau lebih.

Selagi besar peratusan, maka semakin kecil ruang rongga mask tersebut. Kemakin kecil ruang rongga semakin tak selesa untuk bernafas.

Biasanya yang jenis 99 ke atas akan ada injap (valve) atau jenis respirator.

Untuk menghalang Menjangkiti COVID-19, mask jenis N95 adalah sesuai untuk menghalang droplet dari terkena atau dijangkiti.

Jika melakukan prosedur seperti intubasi pesakit COVID-19 yang menghasilkan aerosol maka N95 tak lagi sesuai. Aerosolisasi adalah partikel yang kecil berganding droplet. Ia menjadi ‘air-borne’. Keadaan ini respirator dengan HEPA filter (filter P100) atau PARP (Powered air-purifying respirator) adalah dicadangkan untuk tujuan itu.

Surgical mask langsung tak berkesan untuk perlindungan.

Setiap pemakaian jenis mask untuk anggota kesihatan barisan hadapan adalah mengikut garis panduan KKM dan WHO. Bukan sewenang-wenangnya.

Aku sendiri tak membantah apa yang diarahkan oleh anggota polis sebab aku patuh mereka, walaupun aku mampu menulis tentang mask satu buku sekalipun.

Kenapa mereka bertindak untuk arahkan kau orang pakai mask?

Sebab kau orang ada gejala pun tak pakai. Adab batuk pun kau orang tak tahu. Memang patut pun mereka tak percayakan kau orang. Mereka tak yakin. Kesian anggota polis jalankan tugas, kau orang batuk-batuk di muka mereka.

Macamana mereka nak percaya, disuruh duduk rumah pun kau orang merayap-rayap. Ada yang degil dan tak dengar cakap. Haha.

Semoga penjelasan aku ni kenapa anggota polis atau premis arahkan memakai mask untuk kau orang terjawab, ya.

Anggota polis juga frontliner. Syabas untuk mereka. Sama-sama kita perang COVID-19.


“Jangan Malu Jadi Suri Rumah, Kita Yang Tahu Apa Terbaik Untuk Keluarga.” Deep Perkongsian Wanita Ni!

Sebenarnya, menjadi suri rumah sangat meletihkan. Lebih letih daripada anda kerja di pejabat. Mana tidaknya, suri rumah bekerja tanpa henti biarpun anak dan suami sudah keluar ke sekolah dan ke pejabat.

Yang pasti, wanita,  ibu atau isteri yang bergelar suri rumah ini sememangnya hebat. Mereka mampu menyelesaikan banyak kerja dalam satu masa. Sekalipun kerja-kerja di atas nampak remeh dan mudah, namun ia sebenarnya memerlukan tenaga banyak dan mental yang kuat.

JANGAN MALU MENJADI SURI RUMAH

Pergi menemani suami ke mana-mana, pasti ada makcik-makcik (biasa di masjid) akan bertanya, Ustazah kalau kerja anak sapa jaga, saya tersenyum dan kata saya jaga sendiri, tak kerja

Macam-macam feedback dapat hehe.

“ohh rugilah tak kerja”

“oh mudahlah, senang gitu, laa ni payah nak cari pengasuh”.

Kadang bila tengok muka makcik yang tanya berubah, saya akan sambung juga,

“Sambil-sambil duk sambung belajar”

“Oh yaa ka..”…muka depa bercahaya kembali tak tipu hehe.

Mula-mula tak nafi, ada terdesit di hati, lintas sahajalah tak masuk ke hati sangat, malulah tak kerja, belajar habis degree tapi bila orang tanya macamtu, ehh tak ada usaha ke nak bina kerjaya sendiri.

saya pernah masuk ke alam kerja, itupun chambering ja hampir setahun, tapi saya tak dapat bayangkan kemana anak saya jika saya bekerja ketika itu jika saya sudah ada anak, balik pun maghrib masih di atas bas. Dunia peguam memang sibuk, kawan-kawan saya yang kuat memang saya salute (ramai classmate saya yang dah jadi lawyer dan dah ada keluarga) memang power!

Jadi saya belajar berdamai dengan ketentuan, Allah meletakkan saya ditempat yang paling indah buat saya, di masa depan belum tahu, paling diperlukan keluarga atau masyarakat

Jadi suri rumah jangan MALU!

Anda suri rumah yang berniaga online, atau anda tidak berniaga pun, jangan MALU, yang penting anda tahu apa yang anda buat.

“Meniagalah,tak adalah melangut ja kat rumah tunggu duit suami”

Tidak, bagi saya berniaga atau tidak, awak lebih tahu situasi awak, jangan rasa bersalah jika awak tak berniaga, boleh jadi awak dah berbincang dengan suami awak, untuk fokus pada anak-anak sahaja untuk beberapa tahun ini, JANGAN MALU dengan keputusan itu.

Jangan Malu, bila balik kampung, adik beradik semua kerja, awak tak kerja jangan malu!sebab banyak kelebihan yang Allah beri pada awak.

Situasi kita semua lain-lain, kita yang tahu apa yang terbaik untuk keluarga kita

Suri rumah sekarang semua cantik-cantik, mengalahkan wanita bekerja hehe, tandanya stigma wanita suri rumah kotor, busuk, minda tertutup, semua dah tak boleh guna, bahkan ramai suri rumah sudah lebih produktif, menulis buku,banyak membaca,buat aktiviti homeschool dengan anak-anak,bahkan lebih bahagia.

Berdamailah dengan ketentuan Allah

Masa saya kecil, saya gembira bila balik dari sekolah kebangsaan, bau masakan mak di dapur, rasa bahagia sekali, makan kenyang-kenyang, kemudian bersiap ke sekolah agama pula, memori yang sangat indah, walaupun saya tak tahu di masa depan Allah takdirkan saya bekerja atau tidak, semoga saya dapat wujudkan memori indah-indah semuanya untuk anak-anak,amin.

Umm A’yyash


“Tak Payahlah Nak Cuba Teka Atau Buat Andaian” – Noor Nabila Jawab Isu Jarang Berkongsi Foto Dengan Suami

Zaman sosial masa kini, segala apa yang dimuat naik pastinya mencuri perhatian orang ramai. Ada sesetengah orang yang gemar berkongsi apa sahaja yang berlaku dalam kehidupan hariannya, gambar-gambar keluarga dan sebagainya.

Malah ada juga sesetengah orang mengehadkan perkongsian mereka di sosial media kerana bagi mereka ianya terlalu privasi sehinggakan kadangkala menimbulkan ‘buah mulut’ orang ramai. Lebih-lebih lagi tentang pasangan!

Masalah ini bukan hanya terjadi pada orang biasa, kalangan yang ternama juga turut terkena tempias misalnya Noor Nabila yang juga kakak kepada Neelofa yang menafikan dakwaan netizen bahawa rumah tangganya bermasalah hanya disebabkan jarang berkongsi foto bersama suami di media sosial.

Baginya lebih selesa memilih untuk mengekalkan kehidupan peribadinya bersama suami, Engku Emran Engku Zainal Abidin secara privasi.

“Suami saya seorang yang jarang berkongsi perihal peribadi di media sosial, secara tidak langsung saya pun jadi terikut dengan sikapnya itu.

“Bila anda dapat suami yang suka berkongsi, anda juga akan jadi sama naik. Saya dan dia sama. Kita pun dah melalui perkahwinan ketiga jadi kita lebih berhati-hati sikitlah.

“Namun, itu tidak bermakna retak atau apa. Kita percaya sahajalah seperti orang kata jodoh, ajal, maut ini semuanya kerja Tuhan.

“Begitu juga dengan perkahwinan. Selagi ada jodoh saya dengan suami, selagi itulah. Tak payahlah orang nak cuba teka atau membuat andaian,” katanya di sebuah majlis.

Mengulas mengenai kehidupan peribadinya yang sering menjadi perhatian netizen, Nabila menganggap perkara itu sebagai lumrah kehidupan sebagai keluarga selebriti.

“Saya tidak dapat lari daripada tempias kerana adik saya Neelofa, bekas suami saya, Sharnaaz Ahmad adalah artis. Begitu juga anak saya yang ada peminat tersendiri.

“Apa pun, saya hormat dengan pihak yang berminat untuk tahu. Namun, jika saya pilih untuk tidak berkongsi mungkin mereka pun kena hormat sekalilah kan,” tambahnya.

Nabila dan Engku Emran mendirikan rumah tangga pada 19 Mac tahun lalu.

Sebelum itu, Nabila pernah mendirikan rumah tangga dengan Sharnaaz pada 31 Mac 2017 dan bercerai secara hakam pada 9 Julai 2020 di Mahkamah Rendah Syariah Wilayah Persekutuan.

Menerusi perkahwinan itu, mereka dikurniakan seorang anak lelaki, Jebat Jayden yang kini berusia empat tahun.


Tempat Percutian Tanpa ‘Mat Saleh’. Penjarakkan Pun Terbaik. Lelaki Ini Kongsi Pengalaman.

Sejak kerajaan membenarkan rentas negeri dalam tempoh PKPP, rata-rata ibu bapa bertanya mengenai tempat percutian menarik untuk dilawati. Sebenarnya pencarian “tempat percutian menarik” adalah carian yang paling femes pada ketika ini.

Tentu antara kita tak sabar untuk bawa anak-anak pergi bercuti setelah lebih tiga bulan tidak ke mana sejak penularan covid.

Namun walaupun mendapat kebenaran untuk ke tempat percutian, kita masih tetap kena jaga SOP terutama hal penjarakkan, kebersihan diri dan pastikan suhu diukur agar sihat.

Bagi yang mencari ketenangan di pulau dan jauh dari orang ramai dengan pantai yang cantik tentunya memilih pulau sebagai destinasi.

Begitulah juga dengan kisah Dr Taufiq Razif yang berkongsi pengalaman ketika di Pulau Perhentian, Terengganu bahawa, inilah waktu sesuai untuk bawa keluarga apabila ketiadaan pelancong asing. Katanya, kebiasaan pulau sebegini dikunjungi pelancong yang bercuti dengan pakaian menjolok mata kini sebaliknya pulau ‘selamat’ untuk anak-anak tanpa kehadiran mereka.

IKUTI PERKONGSIAN INI.

Pulau Perhentian tanpa mat saleh gais!

Bagi saya ni masa terbaik kalau nak bersantai, mandi manda dan snorkeling bersama keluarga di Pulau sebab saya boleh kata 90% tempat di Pulau Perhentian ni tak ada mat saleh!

Tak ada dah adegan tutup mata pasangan. Tak ada dah adegan kena mengucap panjang. Tak ada dah adegan kena tunduk mata ke pasir pantai bila nak lalu kawasan yang penuh mat saleh berjemur separa bogel.

Yang mat saleh 10% ni pun ada sebab depa terperangkap masa PKP kot dan mereka terus je stay sini. Rasanyalah.

SOP penjarakkan sosial kat sini pun bagus. Masa sampai ke sini mereka akan buat briefing dulu. Tak boleh duduk rapat rapat, jaga jarak dan kalau ada demam kena lapor.

Mereka juga akan periksa suhu semua yang datang ke sini. Suhu staff mereka pun mereka ambil setiap hari. Memang mereka jaga sebab kesihatan dan keselamatan kita sumber pendapatan mereka semua.

Nak je minta kerajaan letak papan tanda ‘ Dilarang Seksi, Corona Menanti’ di pulau ni biar kita boleh ke sini sesuka tanpa halangan dah nanti.

Serius indah sungguh pengalaman ke Pulau Perhentian kali ini.

Kredit:Taufiq Razif


“Jangan Bila Dah Tiada Baru Nak Terkenang, ‘Kalau Isteri Ada… Tentu Buat Ini Bila Nak Raya Macam Ni…’ Dah Terlambat!” Pesanan Buat Suami. Deep!

Esok umat Islam bakal menyambut 1 Syawal, pastinya segala persiapan tersedia untuk seisi keluarga. Bagi yang gemar tampil sedondon, pasti inilah saat yang dinanti-nantikan.

Ibu dan ayah orang yang paling sibuk saat ini dalam menyediakan segala keperluan seisi keluarga. Bertuah andainya dikurniakan pasangan yang cukup memahami dan sentiasa berlembut dengan anak isteri.

“Mahal-lah! Dah letak balik!” jerkah suara si suami.

Nampak reaksi sedih di wajah isteri dan anak yang ditempik.

Allah.. Kita yang berada berhampiran pun terasa tempiasnya.

Boleh rosak mood window shopping apabila melihat lelaki yang marah-marah isteri, marah-marah anak-anak di tempat awam begini.

Wahai encik suami, jika tidak mahu isteri memilih baju yang mahal, atau usik barang mahal bila keluar shopping, dalam rumah atau dalam kereta sila beritahu siap-siap berapa bajet yang ada. Larang siap-siap, dah lihat harga barulah boleh sentuh.

Orang perempuan ni bila dia lihat cantik, mulalah dia nak mencuba, atau dia suruh suaminya cuba. Kadang, dia cuma sentuh, belek-belek dan sekadar mencuba sahaja. Bukan nak beli sangat pun, tetapi bila reaksi suami yang marah-marah, boleh sedih dibuatnya isteri dan anak-anak yang ceria nak shopping barang raya tadi.

Berpakaian sedondon, buat persiapan raya ni memang seronok kalau semua sehati sejiwa, tak banyak cerita, suami beri izin dan support. Tiada perli-perli, tiada kata-kata menyakitkan hati.

Namun, kalau dapat salah satu pihak yang ‘bekeng’, itu tak nak, ini tak boleh, itu tak payah, ini membazir. Pendek kata semua pasangan nak buat, semua dibantah, semua nak marah-marah, terasa tak bermakna semua itupun.

Tiada makna jika baju sahaja lawa berwarna sedondon, tetapi hati penuh rasa tak puas hati sesama sendiri. Lebih baik tidak ada buat apa-apa, hati tak sakit, duit pun tak terusik. Walau akhirnya duit itu tetap akan habis juga, percayalah.

Biasa orang perempuan yang sibuk hendak sedondon, nak beli itu ini, buat persiapan raya. Sebab mereka seronok. Kadang isteri tak mahu susahkan suami, mereka sendiri berdikit kumpul duit untuk beli itu ini.

Bukannya apa, kebanyakan isteri kadang berkorban, guna duit sendiri untuk beli serba sedikit, untuk menjaga air muka pasangan juga bila tetamu berkunjung. Biarpun akhirnya orang akan fikir itu semua duit poket suami walau ada sesetengah suami, tak pernah ambil tahu pun.

Ya, demikianlah sayangnya, tak ramai suami fikir semua ini. Betapa hal-hal remeh ini sebenarnya mendatangkan rasa seronok di hati isteri. Sesetengahnya tak habis-habis fikir ini semua hanyalah membazir! Tak habis-habis nak menghabiskan duit!

Masih terkesan rasa hati ini dengan peristiwa tadi. Hati tisu betul ?

Wahai suami, hargailah isteri. Selagi tidak berlebihan, apa kata raikan sahaja permintaan mereka. Isteri dan anak-anak kalian sahajalah orang yang sudi pakai warna yang sama dengan kalian, berseronok meraikan hari lebaran bersama. Cuba tanya orang lain, tentu tak hingin mereka nak ada pakaian sama tona warna dengan kalian pun.

Jangan bila dah tiada nanti baru hendak terkenang, ‘kalau isteri saya ada… Tentu dia buat ini, buat itu bila nak raya macam ni…’ Dah terlambat! Itu semua dah berlalu…

Maaflah emosional sedikit.

Entahlah.. Doa diri ini buat semua isteri yang diuji dengan suami jenis begini, semoga rahmat Allah-lah semata yang mampu membahagiakan hati kalian, InsyaAllah. Biarpun mungkin tiada siapa mengiktiraf khidmat kalian dalam bab yang dianggap ‘remeh’ dan ‘membazir’ ini, percayalah, semoga ia bernilai pahala di sisi Tuhan.

Sempena malam-malam Ramadan yang bakal meninggalkan kita ini, jangan lepas dari bibir untuk berdoa,
“Allahuma innaka afuwwun tuhibbul ‘afwa fa’ fu anni,”

Moga Allah jugalah yang akan membalas kalian dengan sebaik-baik perhiasan, secantik-cantik pakaian di syurgaNya kelak di hari merayakan kemenangan paling besar, bertemu lelaki yang paling sayangkan kita, itulah dia Rasulullah SAW. Aamiin.


Otot Kaki Mengecil, Hilang Fungsi & Buah Pinggang Bermasalah. Fahmi Anggap Kekurangan Diri Satu Anugerah, Mahu Miliki Pendapatan Sendiri & Bantu Ibu

Berat mata memandang, berat lagi bahu yang menanggungnya. Diuji dengan ujian yang cukup berat, namun anak muda ini cukup positig orangnya.

Fahmi lahir dan membesar dengan normal seperti kanak-kanak lain. Namun ketika usianya 7 tahun .. pembesarannya mula menunjukkan tanda-tanda ada masalah bila selalu saja terjatuh.
Menginjak usia 8 tahun .. Fahmi akhirnya sudah tidak boleh berjalan lagi hinggalah ke hari ini. Otot-otot kaki semakin mengecil, hilang deria rasa dan fungsi.
Sungguh pun dalam keadaan serba kekurangan .. Fahmi berjaya menamatkan persekolahan di sekolah aliran biasa dan menduduki SPM.

Sepanjang zaman persekolahannya … samada ketika di sekolah rendah atau menengah .. Fahmi mendapat kerjasama yang baik dari pihak pentadbir sekolah. Dia selalu ditempatkan di kelas tingkat bawah.
Dengan motosikal .. ayah menghantar Fahmi berulang alik ke sekolah setiap hari. Fahmi duduk di atas raga motosikal… depan ayah.
Di sekolah, dia mengurus sendiri diri tanpa mengharapkan bantuan . Perasaan malu juga tak pernah wujud di dalam hatinya .
Dia tidak pernah meletakkan dirinya di bawah berbanding rakan sebaya lain kerana baginya .. kekurangan dirinya adalah satu anugerah yang tidak harus dipersoalkan.
Ketika itu .. Fahmi menyimpan impian untuk berjaya sama seperti orang lain . Hendak membantu dan membalas segala pengorbanan dan kasih sayang emak dan ayah.
Namun apa daya .. dia ternyata terpaksa melupakan impiannya untuk mengikuti kursus kemahiran kerana perlu tinggal jauh dari rumah sebaik tamat SPM kerana bedsorenya perlu di cuci dan dirawat dengan sempurna oleh keluarga.

Ketika usia 18 tahun juga .. buah pinggang Fahmi mulai ada masalah dan dia terpaksa menjalani dialisis. Selama menjalani dialisis .. ayahlah yang paling banyak berkorban dalam soal menguruskan Fahmi.
Kini … ayah telah tiada. Pergi mengadap Illahi sejak tiga tahun lalu. Sejak ayah pergi .. Fahmi merasakan terlalu kehilangan .
Anak ke empat ini dari lima beradik ini , masih menyimpan cita-cita untuk bekerja dan mempunyai pendapatan sendiri walaupun dia tahu … segala itu sudah tidak mungkin lagi. Mujurlah ada wang bantuan JKM .. dapatlah meringankan ibu menguruskan keperluan Fahmi.

Selain barang dapur , lampin pakai buang dan wang tunai, kita juga telah menyumbang sebuah “ mini cooper biru “ menggantikan kereta tuanya yang sudah tinggal tiga selinder itu.
Besarlah harapan .. semoga satu hari nanti ada cara untuk membantu Fahmi menjana pendapatan sendiri walau dari rumah kerana dia seorang anak muda yang berfikiran positif.


Pernah Alami Kejadian Kepala Air,  Lelaki Ini Kongsi Petua Kenal Pasti Tanda-Tanda Nak Jadi Supaya Elak Bahaya.

Sejak akhir-akhir ni ramai yang memilih untuk bercuti bersama keluarga cara berkelah. Suasana ini menjadi trending sekarang ekoran setelah kebenaran merentas daerah yang diumumkan oleh kerajaan baru-baru ini.

Ramai memilih untuk berkelah di tepi sungai atau air terjun berbanding menginap di hotel. Namun dalam kegembiraan bercuti berkongsep begitu, keselamatan keluarga harus diberi perhatian terutama sekarang ini musim hujan.

Ikuti perkongsiannya.

Petua untuk kenalpasti kepala air

Ramai yang risau nak camping di kawasan air terjun kerana takut dengan kejadian kepala air terutama kaum perempuan la.Jadi kat sini nak share sikit ilmu tak seberapa ni.Saya pernah merasai pengalaman ini sendiri sewaktu berkelah di batu hampar, Yan…

Kepala air terbahagi kepada 3 jenis.
1-Kepala air yang boleh dijangka.Contoh sewaktu kita camping, kawasan situ tengah hujan lebat.Sewaktu tu arus sungai kita boleh nampak lebih deras daripada biasa.Jadi waktu macam ni tak payah la pi mandi kat sungai..mandi air hujan jek sudah ler…

2-Kepala air yang ada tanda.Kadang-kadang kawasan kita camping tak hujan pun…cerah saja…tapi sebenarnya dikawasan atas bukit atau gunung tengah hujan lebat…antara tanda-tanda nak jadi kepala air macam ni

a-akan datang buih putih
b-Selepas buih datang daun-daun pokok
c-kemudian datang ranting kayu
d-lepas tu air jadi amat keruh
e-akhirnya baru datang kepala air bersama dahan pokok mati dan sampah

Pengalaman ini saya rasai di batu hampar Yan…kami baru saja turun untuk mandi…kemudian datang tanda2 kat atas…ada adik yang baru sekolah menengah tak mau naik pasal baru saja turun…tak puas mandi la katakan..lepas kena marah kaw-kaw baru terhegeh2 nak naik..sekali datang kepala air baru dia pucat lesi…kalau dia tak dengar cakap kompom mati pasal dia bukan tahu berenang pun..

3-Kepala air yang tidak dijangka…benda ni jadi bila ada tanah runtuh yang menutup laluan air sehingga terjadi empangan sementara…air mula bertakung…dan akhirnya bila empangan pecah terus datang kepala air yang turun dengan laju dan secara tiba-tiba…tapi benda ni jarang sangat nak jadi…
semoga bermanfaat.gambar sekadar hiasan…terima kasih sudi membaca

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


“Bukan Kerana Seks Tetapi Tidak Solat Punca Rumah Tangga Runtuh.” Ini Penjelasan  Ustaz Pahrol Mohamad Juoi.

Solat berjemaah suami, isteri dan anak-anak adalah salah satu resipi dalam mengikat hubungan kekeluargaan. Namun, ada antara keluarga yang tidak mengamalkan tip ini, bahkan ada juga yang tidak menunaikan solat 5 waktu.

Hujung minggu pula ada kalanya dipenuhi dengan program ziarah keluarga, majlis perkahwinan, kenduri-kendara dan banyak lagi.

Apabila sibuk sudah keterlaluan, kita tidak akan dapat menikmati hidup. Hidup akan lebih tenang, jelas, teratur apabila kita mula memperlahankan langkah.

Stephen Covey, seorang pakar motivasi Barat menggunakan analogi seorang penebang pohon yang menggergaji kayu selama beberapa hari secara terus-menerus.

Kerja memotong pokok tanpa henti-henti itu membuat mata gergajinya menjadi semakin tumpul. Gergaji yang tumpul itu tidak lagi efektif dan produktif berbanding gergaji yang tajam. Maka, sudah tiba masanya penebang mengasah gergajinya.

Begitulah jua dalam kehidupan berumah tangga perlu ada masa yang diperuntukkan untuk merehatkannya (sementara) agar rumah tangga itu dapat mengembalikan semula kekuatannya. Dalam Islam, rehat itu adalah dengan berzikir.

Rasulullah telah bersabda kepada Bilal, “Wahai Bilal! Bangunlah (untuk azan), rehatkan kami dengan solat.”

Dalam sabdanya yang lain, Rasulullah bersabda: “Rehatkan kami ya Bilal dengannya, (iaitu dengan sembahyang) wahai Bilal.”

Dan zikir yang paling utama ialah solat. Firman Allah SWT: “Sesungguhnya Aku ini adalah Allah, tidak ada Tuhan (yang hak) selain Aku, maka sembahlah Aku dan dirikanlah solat untuk mengingat Aku.” (Surah Thaha 20: 14)

Justeru, untuk “merehatkan” rumah tangga kita adalah dengan mendirikan solat. Rumah tangga tidak cukup rehat, umpama pemandu yang sudah keletihan dalam satu perjalanan yang jauh. Dia mungkin hilang kawalan akibat tertidur atau hilang fokus sehingga boleh menyebabkan kemalangan.

Maka begitulah keadaan dalam sebuah rumah tangga yang suami, isteri dan anak-anaknya yang tidak mendirikan solat, maka akan berlaku banyak masalah yang boleh menjerumuskan ke arah kebinasaan.

Tidak lama dahulu, mantan Kadi Besar Negeri Johor, Mohd Nooh Kadri menyatakan bahawa sebahagian besar daripada 3021 kes cerai yang berlaku di Johor pada tahun tersebut terdiri daripada pasangan suami isteri yang mengabaikan amalan solat masing-masing.

“Tiga punca utama penceraian yang banyak berlaku di Johor termasuklah masalah ekonomi, jurang komunikasi serta ketidakpuasan hati dalam perhubungan seks.

“Namun apabila diselami dengan lebih mendalam, setiap permasalahan yang timbul adalah bertilik-tolak daripada amalan gaya hidup pasangan suami isteri yang mengabaikan solat mereka.”

“Apabila ditanya, kira-kira 90 peratus daripada pasangan yang merujuk kes cerai kepada Majlis Agama Islam Johor (MAIJ) mengaku tidak menjaga solat sedangkan Allah SWT telah berjanji akan memberi jalan penyelesaian kepada umat yang bertakwa,” katanya.

Mengapa tidak solat menyebabkan impak negatif dalam kehidupan rumah tangga? Bila seseorang hamba tidak solat, maka hakikatnya dia telah putus hubungan dengan Allah SWT.

Antara makna solat ialah silah – yakni hubungan. Bila hamba Allah tidak solat, dia akan hilang kekuatannya untuk menghadapi ujian dalam hidup termasuk ujian dalam rumah tangga. Ia akan menjadi gelisah, bimbang, marah, putus asa dan kecewa apabila berdepan dengan masalah rumah tangga.

Firman Allah SWT:
“Sesungguhnya manusia diciptakan bersifat keluh kesah lagi kikir. Apabila ia ditimpa kesusahan, ia berkeluh kesah. Apabila ia mendapat kebaikan, ia amat kikir kecuali orang-orang yang mengerjakan solat, yang tetap mengerjakan solatnya.” (Surah al-Ma‘arij 70: 19-22)

Dengan mengerjakan solat (yakni solat yang khusyuk), terbinalah empat rasa yang sangat penting dalam kehidupan, sama ada yang secara umum atau khususnya di dalam sebuah rumah tangga.


Nak Anak Bijak, Ketahui Rahsia Surah Yassin Ayat 82. Amalan Yang Ibu Ayah Kena Tahu.

Anak adalah anugerah dan amanah Allah SWT kepada ibubapa. Setiap ibu bapa pastinya keterujaan untuk mendidik anak supaya membesar dengan cemerlang.

Hajat pada anak…

Aku ada seorang kakak. Akak aku ni biasa-biasa je tapi Alhamdulillah anak-anak dia bijak bijak. Selalu terima anugerah kat sekolah.

Pagi tadi dia reveal satu petua. Sangat simple. Cuma tinggal rajin ke tak rajin je nak buat. Kau malas memang tak kemana laa.

Caranya:

Setiap pagi kau baca ayat ke 82 surah Yaasiiin. “INNAMA AMRUHU IZA ARA DA SHAI AN AYYAQUULALAHU KUN FAYA KUUUN”

*Ni aku galakkan kau baca yang jawi ye. Supaya sebutan tak lari.

Bila sampai part “KUN” (berhenti sekejap dan niatkan dalam hati kau apa sahaja hajat kau untuk anak kau. Nak cerdik ke nak pandai ke nak apa sahaja). Kemudian baru sambung “FAYA KUUN”.

Lepas tu kau tiup la atas ubun-ubun anak kau. Buat setiap pagi. Insya Allah.

Kalau kau rasa tips ni bermanfaat, silakantekan butang share tu ya. Mudah-mudahan kita sama-sama dapat pahala amal. Aameeen.


Sekali Lagi Khairul Aming Buat Peminat Perempuan Tak Keruan, Ramai Nak Cari Jodoh!

Muat naik terkini  selebriti masakan Khairul Amin Kamarulzaman a.k.a Khairulaming meraih perhatian peminatnya. Khairul Amin memuatnaik sekeping fotonya berserta kapsyen ringkas penuh makna.

BIODATA DIRI
usahawan sambal Nyet ini punya aura tersendiri apabila jualan sambalnya tahun lepas cecah hingga RM7.5 juta, berkongsi biodata peribadi tentang dirinya seakan sedang mencari calon pasangan hidupnya.

Tidak diketahui sama ada betul atau tidak kapsyen itu menjurus kepada mencari jodoh. Jika benar tentu ramai yang tidak sabar untuk mengetahui bakal suri hati Khairul Aming ini.

Nama : Khairul
Umur : 29 tahun
Tinggi : 184cm
Berat : Nanti la bincang
Kerjaya : Buat video masak
Asal : Kelantan

PEMINAT TERUJA

Melihat foto Khairul Amin dan kapsyen seakan mencari jodoh, ramai peminatnya teruja dengan mengatakan tidak perlu masak jika bertemu jodoh dengannya. Ada juga terkejut dengan ketinggiannya.


Rugi Jika Tak Turut Serta, Webinar Percuma Bersama Syamsul Debat

Kementerian PendidikanMalaysia telah mengumumkan bahawa sesi persekolahan dibuka pada 3 Oktober secara berperingkat. Ini bermakna kaedah Pengajaran dan Pembelajaran di Rumah (PdPR) akan diteruskan buat sementara waktu ini.

Berikutan itu, ramai kalangan ibu bapa yang lega dengan pengumuman tersebut. Ini memandangkan kes covid di negara kita masih tinggi. Ibu bapa tidak yakin jika terpaksa menghantar anak mereka ke sekolah dalam situasi yang belum terkawal ini lagi.

Menyebut mengenai PdPR, pastinya golongan ibu yang paling dekat dengan anak-anak. Walaupun ada yang terpaksa bekerja di rumah (WFH) namun urusan pembelanjaran anak-anak tetap diletakkan di bahu si ibu. Sambil bekerja sambil membantu anak-anak.

Justeru, tidak hairanlah apabila kedengaran ramai golongan ibu yang menjadi ‘singa’ di rumah. Tidak dinafikan mengajar anak sendiri di rumah sambil bekerja bukanlah tugas yang mudah. Ia memerlukan kesabaran dan pengorbanan. Jika tidak kena pada tempatnya, pasti stres.

Oleh itu, topik bagi webinar kali ini akan mengkhususkan kepada pengorbanan kaum ibu yang bertungkus lumus memastikan agar anak-anak dapat belajar dengan baik sepanjang berada di rumah.

Untuk itu, Ajar Anak di Rumah, Ibu Jangan Marah-Marah merupakan topik pilihan kali ini. Personaliti hebat yang tidak asing lagi, Syamsul Debat akan berkongsi pengalamannya supaya para ibu dapat rujukan untuk membimbing anak-anak dengan cara yang terbaik.
Para peserta digalakkan untuk bertanyakan soalan mengenai masalah-masalah yang dihadapi ketika PdPR dijalankan. Para peserta yang mengikuti webinar ini juga boleh berkongsi pendapat bersama peserta yang lain.

Menariknya webinar ini akan dijalankan secara santai. Oleh itu, bagi yang berminat untuk mengikuti program ini, jom luangkan masa dengan GPSBestari Zoom in bersama Syamsul Debat, membincangkan topik Ajar Anak di Rumah, Ibu Jangan Marah-Marah.
Tetapkan temu janji pada 22 Ogos ini pukul 10 pagi di Facebook GPSBestari, Sinarplus dan Sinar Harian. Boleh daftar sekarang. Tempat adalah terhad.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Pilih Makanan Yang Betul Untuk Kurus, Dr Ni Jelaskan Boleh Turun Banyak Kg!

Ramai antara kita mahu memiliki berat badan ideal. Bukan sahaja untuk nampak langsing dan cantik, apa yang lebih penting dapat memiliki tubuh badan yang sihat dan boleh bergerak  aktif.

Hakikatnya mencapai berat badan ideal tentu ada langkah-langkah yang perlu diamalkan dab pastinya ada cabarannya yang tersendiri. Jika salah teknik bimbang pula membawa bahaya.

Jadi apa kata nak lagi mudah ikut saranan doktor ini.

CARA MUDAH TURUNKAN BERAT BADAN

1. Minum air kosong secukupnya. Sekurang2nya 2.5-3.0 L sehari untuk dua minggu pertama. Individu yang kurang minum, akan berasa cepat lapar.

2. Banyak makan buah-buahan dan kekacang sebagai kudapan. Ambil segenggam kekacang, atau sebiji dua epal yang dipotong, setiap kali lapar.

3. Makan banyak sayur bila makan berat, sekurang-kurangnya setengah pinggan. Ambillah satu atau dua jenis sayur sama ada ulaman, yang dicelur, direbus atau ditumis.

4. Kurangkan pengambilan karbohidrat ringkas seperti nasi putih dan produk tepung putih. Gula putih tinggalkan sama sekali. Semakin sedikit kuantiti karbohidrat ringkas yang ditinggalkan, semakin cepat kita kehilangan berat badan secara sihat dan tidak rasa cepat lapar. Saya meninggalkan mengambil nasi putih 3 bulan pertama dan kemudian ambil suku pinggan saja sekarang.

5. Ambil protein secukupnya seperti telur, ikan, daging dan makanan laut lain jika tiada alahan. Sentiasa ambil sumber protein yang berlainan setiap hari. Jangan ambil satu jenis protein setiap hari. Contohnya ambil daging ayam setiap hari. Tukarkan pada sumber protein yang lain. Bila dapat protein yang cukup, kita akan rasa lebih lama kenyang.

6. Jangan lupa minyak sihat seperti minyak zaitun, avokado, kuning telur dan minyak ikan. Hindarkan transfat, kurangkan minyak/lemak tepu. Kurangkan makanan bergoreng “deep fry” terutama ketika mengambil kudapan. Buat sop sayur/ayam dalam setiap hidangan berat. Ini membantu cepat puas dan rasa kenyang.

Jika betul-betul amalkan, dapat kurangkan berat badan sebanyak 10kg dalam masa 6 bulan. Tambah sedikit senaman dan pastikan dapat tidur yang cukup. InsyaAllah kita akan menjadi sihat.


Wanita Ni Kongsikan 3 Langkah Mudah Hilangkan Kesan Calar Pada Cermin Mata & Jam Tangan

Cermin mata adalah ‘sahabat’ baik dengan orang rabun. Nak-nak lagi mereka yang tak suka pakai contact lens. Jadi, cermin mata adalah barang penting untuk mereka. Sebab itu cermin mata kena dalam keadaan baik selalu, tetapi adakalanya tanpa sengaja cermin tercalar. Nak buat yang baru pasti kena keluarkan modal kan.

Kini anda tidak perlu pening kepala lagi kerana, seorang pengguna Facebook bernama Rosie Zam berkongsi tip untuk menghilangkan calar pada cermin mata. Malah tip ini juga dikatakan turut boleh dipakai ke atas jam tangan.
Dengan 3 cara ini, masalah anda itu pasti dapat diselesaikan. Untuk mengetahui dengan lebih lanjut, ikuti perkongsiannya seperti berikut:

Nah saya kongsikan tips untuk menghilangkan calar pada cermin mata atau jam. Caranya mudah ya amat.
1. Ambil kertas tisu sapukan sedikit ubat gigi.
2. Gosokkan pada cermin mata atau jam anda.
3. Kemudian bersihkan dengan tuala kering.
Mudah bukan. Cuba tau.


“Nyatanya, Saya Orang Yang Terjatuh Saat Dokter Menyatakan Papa Saya Tidak Ada…” Salam Takziah Buat Ustazah Oki

Perkhabaran yang dikongsikan oleh ustazah Oki Setiana Dewi, luahan hati dari seorang anak di atas pemergian arwah ayahandanya turut mengundang pilu di hati warganet.

Ini coretan daripada Ustazah Oki  dan salam takziah diucapkan. Al fatihah.

Jumat, 4 Juni 2021

Innalilahi wa innailaihi rojiun..

Semua terjadi sangat cepat dan tak disangka-sangka.

2 hari yang lalu saya masih menelepon Papa dan berencana mengajaknya untuk periksa ke RS. Ricis masih sempat mengajak beliau nge-vlog. Semalam pun Ibu masih makan malam bersama Papa.

Papa wafat saat tidur.. dan Ibu baru tau di pagi harinya. Ibu tak memberitahu pada kami, anak-anaknya. Ibu hanya mengatakan papa dingin dan akan dibawa oleh ambulance ke RS. Kami, anak-anaknya, segera menuju ke RS. Saya berharap Papa bisa mendapat penanganan terbaik.

Saya pikir saya yang paling tegar dan bisa menenangkan Ibu dan adik-adik. Nyatanya, saya orang yg terjatuh saat dokter menyatakan Papa saya tidak ada. Ibu yang justru membangunkan saya. Saya baru tau, bahwa Papa ternyata telah wafat berjam-jam yang lalu saat tidur karena penyakit jantungnya.

Hari ini berlangsung cepat dan mudah. Papa wafat di hari Jumat. Saat kami memandikan, tubuhnya bersih dan terlihat tenang, seperti sedang tertidur .Papa disolatkan orang-orang sholih dan dimakamkan di samping masjid .

Kenangan tentang papa melintas di bayangan sy dini hari ini. Papa menangis beberapa bulan yg lalu saat menonton film sisterlillah yg diperankan ketiga putrinya ini. Sambil bercanda , saya katakan padanya, “Papa bangga nggak sama kita bertiga. “. Beliau pun menjawab “banggalah!”. Alhamdullillah.

Terimakasih untuk semuanya Pa. Terimakasih telah menjaga dan mendidik kami.. terimakasih telah memberikan nasihat2 kehidupan..Semoga Papa terus bangga dengan Oki dan adik-adik..

Terimakasih untuk adik-adik mba Oki yang hebat, yang selalu memberikan yang terbaik pada Papa selama ini..

Terimakasih untuk keluarga besar @maskanulhuffadz yang telah mendampingi. Tentu saja , terimakasih tak terhingga kepada Ust @yusufmansurnew & keluarga besar @daarul_quran yang membantu proses pemakaman Papa. Dari mandi, solat hingga penguburan. MasyaAllah . Jazakumullah khair..

Mohon doanya utk Alm Sulyanto bin Sastromartoyo ya..kami mewakili keluarga memohon maaf kalau selama hidup papa pernah berbuat kesalahan.

اَللَّهُمَّ اغْفِرْلَهُ وَارْحَمْهُ وَعَافِهِ وَاعْفُ عَنْهُ


Jangan Tanya Kenapa Isteri Tak Rela Bermadu, Tengok Dulu Kemampuan Diri Suami.

Sebut sahaja bab poligami, ada yang beranggapan kaum wanita tidak boleh menerima hal yang satu ini. Manakan tidaknya, siapa yang sanggup berkongsi kasih sayang seorang lelaki dengan wanita lain.

Biarpun di dalam Islam, hukum asal poligami ialah harus dan dibolehkan seperti mana firman Allah s.w.t :

وَإِنْ خِفْتُمْ أَلَّا تُقْسِطُوا فِي الْيَتَامَى فَانْكِحُوا مَا طَابَ لَكُمْ مِنَ النِّسَاءِ مَثْنَى وَثُلَاثَ وَرُبَاعَ “ Dan jika kamu takut tidak berlaku adil terhadap perempuan-perempuan yatim ( apabila kamu berkahwin dengan mereka ), maka berkahwinlah dengan sesiapa yang kamu berkenan dari perempuan-perempuan ( lain ): dua, tiga atau empat.” (Surah An-Nisa’:3).

Walau bagaimanapun, hukum poligami ini boleh menjadi sunat, makruh atau haram berdasarkan suasana dan keadaan individu yang ingin berpoligami.

Dalam menyusun kehidupan berumah tangga kena ‘give and take’, tidak boleh mementingkan diri dan nafsu semata-mata. Sebelum menambah ‘cawangan’ baru, apa kata selak dahulu kemampuan diri sama ada mampu melaksanakannya. Mampu bukan hanya dari segi seks semata-mata, tetapi menyeluruh termasuk masa, wang ringgit dan sebagainya.

“Orang lain cuma melihat pakaiannya yg cantik di luar, tetapi hanya isterinya saja yg tahu kurap kayap di kulit badannya…”

Berpisah atau bermadu…

Rata-rata wanita jika diberikan pilihan ini didalam rumahtangganya, maka dia akan memilih utk berpisah. Bukan kerana tidak boleh berkongsi, tidak boleh bermadu atau ingin mengharamkan poligami, tapi baginya lebih banyak dosa jika berkongsi…

Jangan tanya kenapa isteri tak rela bermadu, tengok dulu kemampuan diri suami…

Lagi banyak pendapatannya lebih banyak dia berhutang. Ada yg menggunakan duit isteri, ada yg ditanggung isteri bahkan ada juga yg tidak menafkahi isteri sebab isteri bekerja, isteri ada duitnya sendiri. Tapi masih berhasrat utk berpoligami? Perangai dan siapa suami itu hanya isteri yang tahu…

Sejauh mana kemampuannya…

Kerana itulah ramai wanita takut bermadu, bukan kerana tamak atau kedekut, tetapi kerana dia tahu perangai suaminya sebenar. Suami boleh buat muka 10 sen tunjuk baik dan minta simpati kekasihnya (org ketiga) tetapi dengan isteri dia jadi harimau ganas dan lapar menunggu masa untuk menerkam mangsanya…

Banyak suami nk berpoligami tapi permulaan pun dah silap…

Bernikah diseberang, bukan di Malaysia kerana dia tahu jika dia membuat permohonan di mahkamah syariah, pasti sukar utk lulus permohonannya disebabkan kemampuannya… Kemudian bila berkahwin, dia culas dan lepas daripada tanggungjawab dan sebagainya, menyebabkan pelbagai masalah dihadapi oleh isteri pertama lalu isteri pertama rasa di aniaya…

Mereka yg berpoligami tapi tidak mampu ini sebenarnya mereka tidak takutkan balasan Allah…

Mereka telah melakukan sesuatu yang diharuskan, sunnah, tetapi melanggar syarat-syarat yang ditetapkan terhadap keharusan tersebut…

Keharusan ini adalah keharusan bersyarat…

Kerana itu apabila syarat tersebut tidak dipenuhi, maka keharusan tersebut tidak ada padanya. Kerana itu, lelaki atau suami yang bertindak sedemikian, telah melakukan dosa. Atas pengalaman yang banyak berlaku dalam masyarakat seperti inilah maka kaum wanita terlalu takut untuk dimadukan.

Poligami adalah keharusan yang ditetapkan oleh Allah kerana tidak adanya jalan keluar, selain daripada berpoligami atau berkahwin lagi. Seorang isteri contohnya, yang tua, uzur atau sakit yang tidak berupaya melayani kehendak batin suaminya, adalah wajar baginya merelakan suaminya yang masih mempunyai nafsu dan mempunyai sifat adil untuk berkahwin lagi…

Jika semua sudah dipenuhi, nak anak pun isteri dah bagi, layanan semuanya baik, jadi apakah syarat lagi yg akan digunakan utk berpoligami melainkan utk kepuasan dan kepentingan diri?

Nafsu semata-mata…

Jangan paksa isteri utk berkongsi…tengok balik kelemahan dan kekurangan diri sebelum ada “rasa” nak berpoligami…


Luahkan Kerinduan Pada Arwah Suami Di Laman Sosial, Buat Ramai Tumpang Sayu!

Mungkin sudah ramai mengetahui tentang kes kejadian lumba haram di Jalan Salor Baru, Kota Bharu, Kelantan yang mengakibatkan seorang lelaki maut pada beberapa hari yang lalu.

Kisah ini mendapat liputan media apabila dalam kejadian jam 6.30 pagi pada tarikh 17 Ogos yang lalu , Norazrin Azizan yang berasal dari Cherang Ruku, Semerak yang terlibat dalam kejadian lumba haram telah maut dan meninggalkan seorang isteri dan seorang anak perempuan berusia 1 tahun.

Menurut isteri arwah yang hanya dikenali sebagai Syaza Zalikha, dia redha dengan pemergian suaminya dan berjanji akan menjaga anak mereka, Echah sebaik mungkin.

Sebagai isteri, menerima dugaan dan ujian apabila  suami yang dicintainya pergi buat selamanya bukanlah perkara mudah.  Setiap hari ada rasa rindu yang membungkam di jiwa, dan semua itu telah diluahkan  di laman Facebook miliknya sehingga membuatkan ramai netizen hiba.

Apatah lagi di hari ini adalah merupakan Hari Raya Aidil Adha, meraikannya tanpa insan tersayang disisi.

Mengimbau kembali pada tarikh 17 Ogos tersebut, detik pemergian suami dikongsikan olehnya.

Kemudian disusuli update status diakuan fbnya pada hari berikutnya. Sesunggunya Allah lebih sayangkan suaminya….

Kerinduan kian dirasai hinggalah ke hari ini…

Dilaman sosial ini juga turut dititipkan permohonan maaf bagi pihak suaminya. Semoga Eyka terus tabah dan cegal mengharungi hidup untuk membesarkan anaknya yang masih kecil.

sumber : Echah Eyka


Kalau Ada Ahli Keluarga Diuji Dengan Penyakit Kritikal, Boleh Tuntut RM 8000 Dengan Kerajaan!

Diuji dengan sakit, pening kepala, selesema atau demam, itu biasa sesiapa pun merasakannya. Malah anak-anak kita juga tahap kesihatannya tidak menentu, kejap ok sekejap sakit. Apatah lagi untuk ibu ayah kita yang semakin berusia, risiko untuk lebih kerap jatuh sakit itu lebih tinggi. Maklumlah imunisasi tubuh semakin merosot.

Bila setiap kali sakit, pasti kita akan pergi ke klinik atau pun hospital untuk dapatkan rawatan agar cepat sembuh. Dan bila menyentuh tentang kos rawatan yang perlu dibayar, boleh tahan juga jumlahnya.

Itu baru sakit yang biasa-biasa, cuba bayangkan berapa pula kos yang perlu ditanggung untuk merawat 36 jenis penyakit kritikal seperti kanser, koma, penyakit Paru-paru dan sebagainya? Sah-sah memerlukan kos yang jauh lebih mahal dan tidak semua antara kita mampu untuk menanggung kos tersebut.

Tapi bila adanya mySalam, iaitu skim yang menawarkan PERLINDUNGAN KESIHATAN TAKAFUL PERCUMA kepada 3.8 juta individu yang di dalam kumpulan berpendapatan rendah B40 dan penerima Bantuan Sara Hidup (BSH) 2019 berumur 18 hingga 55 tahun serta pasangan mereka sewajarnya boleh berasa lega dan perlu memanfaatkannya  dengan sebaik mungkin.

Mulai 1 Januari lalu, mana-mana yang telah tersenarai di dalam B40 dan jika menghidap antara 36 jenis penyakit kritikal ini, boleh datang menuntut RM8000 dengan syarat rawatan dibuat di hospital kerajaan. Ia dikendalikan oleh syarikat insuran Great Eastern Takaful Berhad dan disahkan patuh syariah.

Bukan sahaja bagi mereka yang tersenarai di dalam skim ini boleh dapat wang tunai yang akan dikreaditkan ke akaun penerima secara terus, malah penerima juga akan mendapat alaun hospital harian sebanyak RM 50 (maksimum 14 hari).

Ni Senarai 36 Penyakit Kritikal yang Dilindungi di bawah Skim Perlindungan Nasional B40:

1. Penyakit Alzheimer/Gangguan Kemerosotan Otak Organik Tidak Boleh Pulih

2. Angioplasti dan Rawatan Pembedahan Lain Untuk Penyakit Arteri Koronari Utama

3. Meningitis Bakteria

4. Tumor Otak Benigna

5. Buta/Hilang Penglihatan Sepenuhnya

6. Pembedahan Otak

7. Kanser

8. Kardiomiopati Teruk

9. Anemia Aplasia Kronik

10. Koma

11. Pembedahan Pintasan bagi Penyakit Arteri Koronari

12. Kepekakan/Hilang Pendengaran Menyeluruh dan Tidak Boleh Pulih

13. Ensefalitis/encephalitis

14. Kegagalan Hati Tahap Akhir

15. Penyakit Paru-Paru

16. AIDS Peringkat Teruk

17. Hepatitis Virus Fulminan

18. Serangan Jantung

19. Pembedahan Injap Jantung

20. HIV Akibat Transfusi Darah

21. Kegagalan Buah Pinggang – Dialisis atau pemindahan buah pinggang

22. Kehilangan Upaya Hidup Sendiri (Berdikari)

23. Hilang Pertuturan

24. Trauma Kepala Utama

25. Pemindahan Organ Utama/ Sum

26. Penyakit Neuron Motor

27. Sklerosis Berbilang

28. Distrofi Otot

29. Kelumpuhan / Paraplegia

30. Penyakit Parkinson

31. Hipertensi Arteri Pulmonari Primer

32. Penyakit Arteri Koronari Lain Yang Serius

33. Strok

34. Pembedahan Aorta

35. Lupus Eritematosus Sistemik dengan Lupus Nefritis (SLE)

36. Pelecuran Tahap Ketiga

Nak Tuntut Senang Ke Susah ?

Boleh rujuk kepada arahan di laman sesawang mySalam, namun jika ibu dan ayah terasa sukar bolehlah minta bantuan anak yang dewasa untuk uruskannya.

Sumber : mySalam


Nak Turunkan Kadar kolestrol Dengan Ramuan Tradisional, Cuba Guna 4 bahan Semula jadi Ini!

Kurus, muda dan sihat bukan jaminan anda tidak akan menghadapi masalah kolestrol.  Nka nak lagi dengan pelbagai juadah raya yang enak dan sedap ini.

Justeru kena hati-hati terutama dalam pengambilan makanan yang berpotensi boleh menyebabkan masalah kesihatan ini menyerang anda.

Terbaru, satu tips mengatasi masalah kolestrol tinggi dan cepat telah dikongsikan oleh laman Delihayat Kitchen yang telah terbukti keberkesanannya setelah beliau mengamalkan petua turunkan kolesterol.

Menurut Delihayat lagi dia mengamalkan jus penawar kolestrol tiga kali sebelum berjumpa doktor. Setelah itu, bacaan dan kadar kolestrol yang dimaklumkan doktor amat mengejutkan kerana bertambah baik, malah selsemanya juga berkurang dan jus ini juga sangat baik untuk resdung.

Difahamkan, jus ini juga sangat baik untuk kesihatan badan dan berbagai penyakit lain seperti gout, sakit jantung, migrain, sakit sendi, kencing manis, darah tinggi dan sebagainya.

Berikutnya adalah resepi ubat kolestrol tradisional dan cara mengurangkan kolestrol dalam badan menggunakan bahan-bahan yang mudah didapati di rumah.

Cara Menurunkan Kolestrol Tinggi:

Bahan-bahan:

– 500 gram bawang putih

– 500 gram halia

– 1 cawan perahan lemon

– 1 cawan apple cider

– 1 cawan madu

Cara untuk menyediakan jus terbaik ini:

1. Masukkan bawang putih dalam pengisar, tambahkan 2 cawan air. Kisar dan tapis. Gunakan air tersebut untuk kisar halia pulak dan tapis jusnya.

2. Masukkan perahan air bawang putih dan halia dan perahan lemon dalam periuk dan panaskan dgn api perlahan, renehkan dalam 30 minit.

3. Angkat dan sejukkan, campurkan apple cider dan madu, kacau sebati.

Cara minum:

– 1 sudu besar pagi sebelum sarapan (seeloknya bangun tidur)

– 1 sudu besar 1/2 jam sebelum tidur

Amalkan dengan kerap untuk mendapatkan keputusan dan hasil yang baik untuk kadar kolestrol di dalam badan anda.


Kes COVID-19 Kanak-Kanak Meningkat, Jangan Ambil Mudah! Ini Antara Komplikasi Serius Boleh Berlaku

Kalau sebelum ini jangkitan COVID-19 kebanyakannya dalam kalangan orang dewasa. Tetapi baru-baru ini lebih terdedah pada kanak-kanak. Hal ini sangat membimbangkan orang ramai.

Disebabkan kegusaran itu, laman Facebook rasmi Kementerian Kesihatan Malaysia mengeluarkan beberapa info yang boleh ibu ayah ambil perhatian mengenai komplikasi serius COVID-19 terhadap anak-anak.

Salah satunya Multi System Inflammatory Syndrome in Children (MIS-C).

Multi System Inflammatory Syndrome in Children (MIS-C) merupakan salah satu komplikasi serius yang boleh berlaku akibat jangkitan COVID-19 di kalangan kanak-kanak di mana terjadinya keradangan pelbagai organ dalaman terutamanya jantung, paru-paru, dan otak.

Walaupun ia jarang berlaku, namun MIS-C ini boleh membawa bahaya dan maut.

Dikongsikan simptom MIS-C yang dikaitkan dengan jangkitan COVID-19 dalam kalangan kanak-kanak beberapa minggu selepas dijangkiti.

1) Gejala umum
-Demam melebihi 4 hari
-Kelemahan fizikal yang tidak normal atau kekurangan tenaga (Asthenia)

2) Mata
-Mata merah/Konjuktivitis

3) Bibir
-Bibir merah dan mereka

4) Kelenjar (nodus limfa)
-Kelenjar membengkak
-Sakit leher

5) Kulit
-Ruam

6) Gejala neurologi
– Hilang deria bau/rasa
-Berasa sangat panas

7) Pernafasan
-Sukar bernafas
-Batuk

8) Jantung
-Sindrom kejutan (shock)
-Memerlukan veno-artial pengoksigenan membran ekstrakorporeum (VA-EMCO)
-Dilatasi koronari
-Perikarditis

Tambahan, Kementerian Kesihatan Malaysia menggalakkan orang ramai untuk mendapatkan vaksin COVID-19 untuk anak-anak yang berumur 5 hingga 11 tahun dengan segera.

Vaksin Pfizer untuk kanak-kanak menggunakan formulasi yang selamat dan dos yang bersesuaian untuk kanak-kanak di lingkungan umur ini.

Elak dari perkena serangan jantung, jom ikuti perkongsian dari Dr Zubaidi ni!

Comel betul adik-adik BK buat Challange kumpul marshmellow!

Tayang bahagia di social media, realiti ke fantasi? Nak tahu, jom tengok!


Nak Jaga Kesihatan Kena Tahu Dulu Sebab Badan Asyik Letih Jer. Ikuti Penjelasan Dr Ini.

Badan lemah membawa maksud seseorang itu merasa letih ataupun tidak bertenaga. Ia bukan membawa maksud rasa mengantuk ataupun rasa pening kepala. Apabila anda merasakan badan anda lemah, anda tidak mempunyai motivasi dan tenaga untuk melakukan sesuatu pekerjaan.

Badan lemah merupakan salah satu simptom yang disebabkan masalah kesihatan. Ia boleh berpunca dari perkara yang normal sehinggalah perkara yang serius. Jika rasa lemah tersebut masih tidak sembuh selepas mengambil rehat dan makanan yang cukup, pesakit mungkin mempunyai masalah kesihatan yang lain dan perlunya ada pemeriksaan seseorang doktor.

PUNCA-PUNCA BADAN LEMAH

Ia boleh dibahagikan kepada 3 kategori am iaitu:

1. Gaya hidup
2. Masalah kesihatan
3. Masalah mental

1. Gaya hidup

Jika anda mengalami masalah badan lemah, aktiviti dan juga gaya hidup mungkin menjadi punca dan penyebab kepada masalah tersebut. Sebagai contoh, ia boleh disebabkan oleh senaman yang berlebihan atau tidak melakukan senaman, kurang tidur, lebih berat badan, sedang dalam keadaan stress, sedang mengalami kehilangan seseorang ataupun sesuatu, pengambilan alkohol/dadah yang kerap, pengambilan kafein yang banyak dan tidak mengamalkan diet yang sihat.

2. Masalah kesihatan

Terdapat pelbagai masalah kesihatan yang menyebabkan simptom. Ia adalah disebabkan Anemia (kurang sel darah merah), sakit sendi, jangkitan kuman (ketika demam dan selsema), Hipotiroid, masalah tidur (Insomnia), Penyakit Autoimune (Contoh : SLE, Rheumatoid arthritis, Psoriasis), lemah jantung, kanser, kencing manis, kegagalan buah pinggang dan kegagalan fungsi hati.

3. Masalah mental

Terdapat beberapa masalah mental yang menyebabkan perkara ini seperti penyakit kebimbangan, tertekan dan sebagainya. Rawatan masalah ini berkait rapat dengan punca yang menyebabkan masalah tersebut berlaku. Doktor akan memeriksa pesakit terlebih dahulu untuk mengetahui punca kepada pesakit. Jika pesakit disyaki mempunyai masalah kesihatan, pesakit mungkin akan diminta untuk menjalani beberapa jenis pengambilan sampel darah untuk mengetahui punca kepada masalah tersebut.

KENA UBAH CARA HIDUP

Ada beberapa perkara yang boleh dilakukan untuk merubah gaya hidup dan mengelakkan rasa badan lemah. Ia adalah :

1. Sentiasa mengambil air yang mencukupi

2. Melakukan senaman secara rutin dan tidak berlebihan

3. Dapatkan tidur yang secukupnya

4. Elakkan perkara yang menyebabkan anda stress

5. Elakkan pekerjaan yang menyebabkan beban yang banyak kepada anda

6. Elakkan pengambilan alkohol, rokok dan penggunaan dadah


G6PD, Boleh Jadi Bahaya. Dr Ni Kongsi Info Agar Ramai Yang Cakna!

Menyebut G6PD mungkin ada diantara kita kedengaran bunyinya begitu asing. Pun begitu, hakikatnya G6PD pada dasarnya tidaklah perlu bahaya dan tidak perlu dirisaukan andai tahu pantang larangnya. Namun jika tersalah langkah, boleh undang bahaya. Oleh itu, nak tahu lanjut, ikuti perkongsian daripada doktor ini untuk info bersama.

G6PD dan Pengambilan Ubat-ubatan

Ramai ibu bapa yang risau apabila mengetahui anak mereka menghidap penyakit kekurangan enzim G6PD. Sebenarnya apakah penyakit ini dan adakah ia sesuatu yang berbahaya?
Glucose-6-phosphate dehydrogenase (G6PD) ialah sejenis enzim yang terdapat di dalam sel darah merah. Fungsinya adalah untuk menstabilkan membran sel darah merah. Paras enzim G6PD yang rendah merupakan satu penyakit bawaan genetik yang ditentukan oleh bahan baka yang dibawa oleh kromosom X. Oleh itu, kebanyakan pesakit yang mempunyai kekurangan enzim G6PD adalah lelaki, manakala perempuan pula biasanya adalah pembawa.

Kekurangan enzim G6PD adalah keadaan seumur hidup dan tiada rawatan khas yang dapat menyembuhkan G6PD kerana rawatan biasanya tidak diperlukan sekiranya penghidap tidak menunjukkan sebarang komplikasi yang lebih buruk.

Pesakit kekurangan enzim G6PD ini amat mudah mengalami keadaan kekurangan sel darah merah atau dikenali juga sebagai anemia apabila mereka terdedah kepada ubat-ubatan tertentu, makanan dan bahan-bahan tertentu atau jangkitan. Apabila terdedah kepada unsur-unsur ini, pemecahan sel-sel darah merah atau dikenali juga sebagai hemolisis akan berlaku seterusnya menyebabkan anemia.

Pada kebiasaanya, kebanyakan pesakit yang mempunyai kekurangan enzim G6PD ini jarang menunjukkan sebarang gejala atau komplikasi. Jika berlaku hemolisis anemia atau krisis sel darah merah pecah, dapatkan rawatan di hospital dengan segera. Antara gejala penyakit anemia adalah seperti sesak nafas, pucat, sakit dada, tidak bermaya, pening, degupan jantung yang laju, penyakit kuning (jaundice) dan pembesaran limpa.

Semua bayi baru lahir akan disaring untuk mengenalpasti penyakit kekurangan enzim G6PD dengan menggunakan darah daripada tali pusatnya. Bayi-bayi baru lahir yang dikesan mempunyai kekurangan enzim G6PD ini perlu diperhatikan di dalam wad untuk suatu jangka masa tertentu kerana mereka boleh mendapat penyakit kuning (jaundice) yang serius dengan cepat, akibat daripada hemolisis berlebihan.

Paras bilirubin pada tahap tertentu boleh memindahkan toksin ke otak dan menyebabkan risiko terencat akal. Bayi yang mendapat penyakit kuning (jaundice) perlu diletakkan di bawah lampu (fototerapi) untuk menurunkan tahap bilirubin dalam darah. Walau bagaimanapun ibu bapa tidak perlu terlalu risau kerana keadaan kekurangan enzim G6PD ini biasanya tidak menjejaskan perkembangan dan tumbesaran kanak-kanak.

Bagi kanak-kanak dan orang dewasa yang kekurangan enzim G6PD, mereka perlu berhati-hati terhadap pemakanan dan ubat untuk mengelakkan berlakunya hemolisis. Pesakit perlu mengetahui jenis ubat-ubatan dan bahan-bahan makanan yang perlu dielakkan.

Pesakit yang menghidap kekurangan enzim G6PD perlu mengelakkan bahan-bahan yang boleh menyebabkan sel darah merah pecah. Antara contohnya adalah elakkan perkara-perkara yang berisiko tinggi seperti makan kacang parang, terdedah kepada ubat gegat, mengambil sesetengah antibiotik yang mengandungi sulfur, ubat tradisional, ubat anti-malaria, udara yang mengandungi bahan kimia dan ubat nyamuk yang mengandungi pyrethium.

Terdapat ubat-ubatan alternatif yang selamat dan boleh digunakan oleh pesakit kekurangan enzim G6PD dalam rawatan penyakitnya. Namun, semua ubat-ubatan yang diambil haruslah atas nasihat doktor atau ahli farmasi. Selain daripada itu, pesakit kekurangan enzim G6PD dinasihatkan untuk memaklumkan kepada doktor setiap kali sebelum menerima apa-apa rawatan di hospital atau klinik kesihatan bagi memastikan ubat-ubatan yang diterima adalah selamat untuk mereka.

Jika pesakit kekurangan enzim G6PD termakan ubat-ubatan yang boleh menyebabkan hemolisis akut atau syaki mengalami gejala hemolisis, pesakit hendaklah berhenti ambil ubat tersebut serta-merta dan mendapatkan rawatan daripada doktor segera. Dalam keadaan hemolisis akut yang serius, pemindahan darah mungkin akan diberikan. Namun, ibu bapa juga perlu tahu bahawa apabila ubat atau makanan yang terlibat dihentikan, proses hemolisis akan berhenti dan pemulihan secara spontan berlaku. Kesan sampingan berpanjangan dan berterusan jarang berlaku.

Selain daripada menjaga pemakanan, ibu-ibu yang menyusukan bayi yang kekurangan enzim G6PD pula perlu berhati-hati kerana terdapat juga ubat-ubat yang diambil boleh memasuki susu ibu. Walaupun begitu, tidaklah bermaksud ibu ini tidak boleh menyusukan bayi mereka, mereka hanya perlu berbincang dahulu dengan doktor atau ahli farmasi agar jenis ubat yang sesuai diberikan.

Pesakit yang mengalami penyakit kekurangan enzim G6PD boleh menjalani kehidupan secara normal dengan mengambil perhatian yang serius terhadap diet dan ubat. Pesakit digalakkan untuk berbincang dengan doktor atau pegawai farmasi terlebih dahulu sebelum mengambil sebarang ubat-ubatan untuk memastikan ubat yang diterima selamat untuk pesakit dan tidak akan menyebabkan hemolisis berlebihan berlaku.

Sebarang pertanyaan lanjut berkaitan ubat-ubatan, pesakit atau orang awam boleh menghubungi Pusat Panggilan Farmasi Kebangsaan (NPCC) melalui talian 1 800-88-6722.

Disediakan Oleh
Melinda Kwan
Pegawai Farmasi
Hospital Queen Elizabeth, Sabah


Gigi Sakit Masih Kuat Boleh Diselamatkan, Guna Rawatan Ini

Apabila sakit gigi aje ramai yang anggap cabut aje gigi tu. Sebenarnya masih boleh diselamatkan. Ia dilakukan dengan rawatan akar.

Nak tahu lanjut, ikut perkongsian Doktor gigi ini. Moga menjadi manfaat bersama.

“Doktor, gigi saya sakit sangat ni..dah 3 hari menanggung sakit”.

“Kejap ya saya periksa dulu…”

“Cabut jelah doktor, tak tahan dah ni..”.

Ku lihat berair mata pesakit menawan sakit.

“Gigi masih kuat, boleh diselamatkan lagi..jangan lah cabut…kita boleh buat rawatan salur akar / matikan akar..”

“Rawatan akar tu apa doktor? Macammana tu? Tak pernah dengar pun..”.

“Rawatan salur akar ialah kaedah rawatan dalam bidang kepakaran endodonthics iaitu endo (dalam) dan odont (gigi) yang merawat bahagian dalaman gigi”.

“Rawatan itu dilakukan bagi membolehkan gigi yang rosak dipulihkan dan diselamatkan daripada dicabut”.

ILMU TENTANG GIGI

Gigi mempunyai tiga lapisan iaitu enamel, dentin dan urat saraf (pulpa).

Keradangan boleh terjadi pada gigi yang berlubang atau ada tampalan.

INDIKASI RAWATAN SALUR AKAR.

➡ Gigi yang mengalami kerosakan sehingga membabitkan lapisan paling dalam iaitu pulpa.
Dalam pulpa terdapat salur darah dan saraf.

Jika pulpa mengalami keradangan yang tidak berbalik atau mati, rawatan ini boleh dijadikan pilihan.

Ini termasuk gigi yang tidak rosak tetapi mempunyai tampalan yang besar lagi dalam dan korona gigi asli yang patah akibat kecederaan.

➡ Gigi yang akan dimatikan secara elektif untuk memberi ruang bagi peletakan tiang post atau cerucuk sebagai penyokong teras dan korona gigi, atau gigi yang akan menjalani pembuangan sebahagian akar gigi.

Bagaimanapun, TIDAK SEMUA GIGI BOLEH DIRAWAT DENGAN RAWATAN INI, ini termasuk :

•Gigi yang tidak dapat diselamatkan akibat kehilangan struktur korona yang teruk.

•Gigi yang tidak dapat berfungsi dengan baik untuk mengunyah.

•Gigi yang sangat goyang iaitu tidak cukup sokongan daripada gusi dan tulang.

•Gigi yang mempunyai ramalan yang meragukan (poor and questionable prognosis) dan pesakit yang tidak dapat memberikan kerjasama ketika rawatan dibuat.

•Pesakit yang mempunyai tahap kesihatan mulut yang teruk dan tidak dapat dipulihkan dalam tempoh yang munasabah.

•Gigi yang retak atau patah akar.

Sekian, kongsikan ilmu ini agar lebih ramai dapat menyelamatkan gigi mereka. Jangan rongak sebelum waktunya

Sumber: Dr. Azila Mohd Kasim
Klinik Pergigian Azila Bangi


Sampah Bagimu, Hidangan KeluargaKu! Perkongsian Isteri Pembekal Ayam Ni, Menyentuh Hati!

Terkadang kita sering terlupa, dalam hidup ini ada keluarga orang lain lebih susah hidupnya.

Ini sebagaimana kisah yang telah dikongsikan oleh Puan Hayati Abu Hassan, isteri kepada seorang pembekal ayam.

Jika sebelum ini, setiap lebihan kaki ayam yang dipotong, sering dianggap sampah olehnya dan pengakhirannya kaki-kaki ayam tersebut ditanam untuk dilupuskan.

Namun hinggalah terjadi satu kes, yang membuatkan betapa hatinya tersentuh, dan ini perkongsian penuh daripadanya.

SAMPAH BAGIMU, HIDANGAN KELUARGAKU

Suami saya adalah pembekal ayam kampung di negeri ini. Alhamdulillah, banyak restoran-restoran yang menyajikan lauk ini di Kuantan, suami sayalah watak disebalik cerita.

Kebanyakan restoran mahukan ayam yang telah dipotong mengikut kehendak mereka. Ada yang potong 4, ada potong 8! Apabila ayam dipotong, hampir semua kedai tidak mahu ambil kaki ayam, hati, pedal dan organ dalaman lain. Leceh untuk disimpan agaknya.

Selalunya suami saya akan menyimpan kaki-kaki ayam dan hati ayam ini dalam freezer besar di rumah.

Tapi kalau dah masuk 2 minggu dan stok ayam masuk lagi, tempat yang terhad memaksa suami saya mencari jalan untuk mengosongkan freezer dari barang lain.

Maka jalan terakhir, tanam atau buang sahaja kaki dan hati ayam ini jika tidak disedekah kepada orang lain.

‘Ada kaki ayam tak? Kak Yah nak sikit.’ Pesanan ringkas dari kakak sulung saya di satu pagi. Kebetulan suami saya dah merungut kaki ayam dan hati yang banyak dalam freezer.

Kami ambil keputusan menghantar sendiri semuanya ke rumah kakak. Sebenarnya ni satu jalan mudah. Jika kakak datang sendiri, pasti sedikit saja dia ambil. Tapi jika kami hantar dengan kenderaan pacuan empat roda kami, dah pasti kami boleh kosongkan freezer bahagian kaki ayam dan hati sekelip mata. Bagi semua! Padan muka kakak uruskan.  Kami hantar dan terus pulang ke rumah. Lupakan hal kaki ayam.

Esoknya, saya terima pesanan yang sangat panjang dalam aplikasi WhatsApp dari kakak.

‘Ti, tau tak. Semalam kak tengok banyak betul kaki dengan hati ayam hampa bagi. Terkejut jugak. Kak rendam semua. Bila dah lembut, kak bungkus. Kak panggil jiran-jiran datang ambil.

Mula-mula serba salah juga. Bimbang orang kata: sampah, kau sedekah. Tapi kak fikir, bagi sajalah. Siapa nak, ambil. Tak nak, jangan ambil. Tapi, ramai betul datang ambil. Alhamdulillah habis semuanya.’

Tersenyum saya membacanya. Kemudian dia menyambung.’Semalam, lepas ajar budak-budak mengaji. Ada seorang jiran kak ‘message’.

Terima kasih Kak Yah, bagi kaki ayam tadi. Syukur sangat. Tak tahulah nak cakap macamana. Semacam betul-betul Allah hantar kaki ayam ni pada kami sekeluarga. Sebenarnya dah dua hari kami anak-beranak tak makan.

Suami saya kena tangkap polis kes mencuri. Saya tak tahu nak pujuk macamana dah anak saya yang menangis lapar. Makanan di rumah satu pun tak ada. Tiba-tiba Kak Yah bagitau suruh datang rumah ambil kaki ayam ni. Allah. Macam ajaib. Terima kasih Kak Yah. Dah tidur anak-anak saya dapat makan malam ni. Terima kasih sangat-sangat.

Ti, kak tulis ni pun sambil menangis. Lepas ni hampa jangan buang lagi kaki ayam. Bagi kak. Kak nak bagi pada jiran-jiran. Kita tak tahu siapa dapat kita selamatkan dari lapar asbab bagi benda yang kita anggap ‘sampah’ ni.’

Allah Allah. Menangis saya baca. Sungguh, zaman sekarang dah mengubah banyak corak hidup kita. Kita dituntut untuk jaga hak seorang jiran. Tapi, kita makin jauh.

Kita dituntut supaya tidak tidur selagi ada jiran yang masih kelaparan kerana kemiskinan tapi kita langsung tak ambil tahu. Yang paling dahsyat, ada juga yang tak kenal pun jiran-jirannya. Rupa bagaimana. Kerja apa. Anak berapa orang. (Sayalah itu) Allahu.

Sedekahlah. Beri apa yang ada dalam tangan. Bantu tanpa mengharap ia dinilai dan kita dapat pujian. Beri tanpa harap apa-apa.

Khalas!

Beri kemudian lupakan. Allah Allah. Berilah kami peluang yang banyak untuk bersedekah. Sungguh kami selalu leka. Jangan balas kami dengan takdir buruk di akhirat kerana kelalaian kami pada hak saudara kami yang susah.

Dalam pada teruja dengan menu-menu berbuka yang serba maknika, berilah kami ruang untuk menghilangkan lapar orang yang teruji. Sungguh, kamilah hambamu yang hina dan selalu lupa…

Sampah bagi kita, kadang jadi hidangan hebat bagi satu keluarga yang dalam kesusahan. Moga Allah ampunkan kami.


Membesar Dalam 11 Orang Adik-Beradik, Emma Maembong Mahu Anak Ramai

Dikurniakan anak yang ramai memang menyeronokkan walaupun agak ‘huru-hara’ untuk menguruskan mereka semasa kecil.

Kalau ditanya pada pasangan suami isteri yang ada ramai anak, mereka mengakui ketika anak-anak masih kecil memang agak mencabar tetapi bila semua sudah besar semuanya menjadi semakin mudah.

Jangan risau untuk mempunyai anak ramai kerana setiap anak itu sudah dtentukan rezeki mereka oleh Allah SWT.

Pelakon cantik berdarah kacukan, Emma Maembong sendiri rupa-rupanya memang berniat untuk mempunyai anak ramai sejak mendirikan rumah tangga lagi.

Emma mendedahkan sebenarnya dia dan suami memang merancang untuk mendapatkan anak kedua sebaik sahaja selesai berpantang anak pertama, Shariq Gabriel.

Pelakon drama Nusyuz Berkiblat Cinta yang terkenal mempunyai hubungan rapat dengan adik-beradiknya mengakui dia mahu memiliki anak yang ramai.

Isteri kepada seorang juruterbang ini sendiri sudah terbiasa dibesarkan dalam keluarga yang ramai dan  dia sendiri mempunyai 11 orang adik-beradik. Emma juga terkenal suka menjaga anak-anak saudaranya sejak sebelum berumah tangga lagi.

“Saya memang ada mencuba untuk dapatkan anak kedua tapi belum ada rezeki lagi. Sebenarnya saya memang merancang untuk dapat anak cepat.

“Kalau boleh lepas pantang anak pertama itu, nak cuba terus dapatkan anak kedua. Itulah, kadang-kadang kalau kita nak sangat, susah nak dapat.

“Setengah orang nak tunggu anak besar sikit, tapi saya nak biar sekali penat. Adik-beradik saya pun 11 orang dan saya selalu jaga anak-anak buah.

“Jadi, misi saya berkahwin memang nak anak. Tapi belum rezeki…mungkin Allah nak saya beri perhatian lebih kepada anak pertama,” demikian beritahu Emma.

Emma mendirikan rumah tangga dengan Muhammad Shazli Azhar pada 20 Feburari 2020 dan melahirkan anak pada 8 November 2020.


‘Atuk Urus Lima Kembar Sekaligus.’ Mak-Mak Pun Tak Power Macam Ini

Menjaga seorang bayi sudah boleh bikin riuh, inikan pula menjaga 5 bayi sekaligus.

Itulah yang berlaku kepada seorang lelaki warga emas yang dilihat sedang sibuk menjaga cucu-cucunya yang masih bayi pada hari raya yang lalu.

Sedang orang lain sedang sibuk berborak dan menjamu selera, lelaki bernama Tok Aki dilihat cuba untuk menenangkan lima cucu serentak, terdiri daripada sepasang bayi kembar dua, manakala satu lagi adalah kembar tiga.

Bapa kepada kembar tiga, Syed Mohd Faiz Syed Nasir berkata, Tok Aki merupakan bapa saudaranya yang turut dikurniakan dua cucu perempuan kembar berusia tiga bulan.

Menurutnya, video tersebut dirakamkan ketika berkunjung ke rumah bapa saudaranya itu di Simpang Pulai di Pahang, sempena sambutan Hari Raya, baru-baru ini.

“Bapa saudara saya buat pertama kali ada cucu kembar dalam keluarganya. Malam itu saya sekeluarga datang dan bermalam di rumahnya, macam balik kampung.

“Saya ada anak perempuan kembar tiga (triplet). Jadi dia cuba menidurkan lima kembar serentak,”

Lebih mesra disapa Faiz, katanya, anaknya yang merupakan kembar tiga baru berusia 11 bulan dan pertama kali ke rumah Tok Aki.

“Setiap kali raya, saya akan ke rumah Tok Aki. Dia jaga dua cucu kembarnya sejak lahir. Dan malam Hari Raya tu saya bawa tiga lagi bayi kembar.

“Memang terkejut Tok Aki apabila melayan lima bayi kembar serentak. Tok Aki memang rajin menjaga cucu-cucu, dia juga penyayang,” ujarnya yang menetap di Cheras, Selangor.

Bapa kepada lima cahaya mata itu mengakui begitu mencabar untuk menidurkan tiga bayi kembarnya kerana masing-masing sudah pandai meniarap.

“Pergerakan mereka agak cepat menyebabkan sesiapa sahaja akan terkejar-kejar untuk menenangkan mereka. Tambahan pula cucu kembar dua pula baru bangun daripada tidur.

“Anak-anak saya (kembar tiga) pula terjaga daripada tidur di ruang tamu. Jadi, memang riuh masa tu, meraih kampung!”

Walaupun pengalaman baharu pada hari raya, Faiz yang merupakan peniaga air balang menyifatkan bapa saudaranya sebagai seorang yang sangat mesra dengan kanak-kanak dan penyayang.

“Tok Aki orangnya lemah-lembut. Naluri atuk memang sayang cucu-cucu. Bezanya raya tahun ini dia dapat berjumpa dengan lima cucu kembar sekali gus.

“Alhamdulillah dengan adanya Tok Aki masa tu, dapat meringankan sikit beban kami untuk berehat sekejap selepas beraya sepanjang hari.


Viral Anak Kak KM Usia 2 Hari Tumbuh Gigi, Rupanya Satu Dalam 2000, Dr Ini Jelaskan Sebabnya.

Tular video anak usahawan kontroversi Kak KM yang baru berusia dua hari telah dikatakan mempunyai gigi.

Bayi berkenaan juga merupakan cucu kepada dramatis terkenal Normah Damanhuri. Kak Kam atau nama sebenarnya Nor Liana Rosli meluahkan rasa syukur dengan anugerah itu yang dikatakan membawa tuah.

Memilih nama Cinta Carissa untuk bayi barunya yang dilahirkan secara normal dengan berat 3.80kg. D


Puasa Boost Imuniti Badan. Elok Sangat Buat Sekarang & Dr Ni Pun Sarankan!

Pengambilan makanan yang sihat sangat penting untuk pastikan tubuh badan kekal sihat.

Pun begitu jangan lupa, keistimewaan berpuasa juga banyak manfaatnya dalam membantu sistem imun tubuh.

Ini dijelaskan juga oleh dr ini diakaun fbnya, dan disarankan untuk kita berpuasa ketika PKP ini.

Ini perkongsiannya.

Tuan puan ambik makanan sihat tak sempena PKP ni? Sayur dan buah ada makan? Ambik suplemen?
Pendapat saya..ada satu lagi jenis pemakanan paling powerful insha Allah.

Itulah dia pemakanan “kurang” dan “berpuasa.”

Semua kita niat kerana Allah. Niat kita makan kurang dan berpuasa paling utama ialah kerana mengikuti sunnah Rasulnya.

Kemudian, zaman PKP ni kita niat juga menghayati saudara kita yang kelaparan. Tak cukup makanan sebab takde duit..tak boleh keluar kerja. Makanan jadi mahal pulak tu sebab ramai-ramai beli stok berlebihan. Sudah lah tu..bagi lah hak kepada yang lebih memerlukan.. Tolong lah mereka…Jangan lah time PKP ni kita lebih makan berbanding time kita aktif bekerja..

Bagi yang dah sakit ada kencing manis, darah tinggi, sakit jantung…tau lah tuan-puan stres duk rumah jadi asyik makan je..Terutama yang manis-manis. Tapi kena beringat, COVID ni paling tinggi kematian akibat penyakit 3 serangkai ini.

Antara manfaat berpuasa untuk boost kekuatan imuniti badan:

1) Memulihkan sistem pencernaan yang rosak dek kerap makan. Apatah lagi jika makanan toksik tak sihat seperti fastfood dan makanan minuman manis-manis.

Sistem pencernaan ni PUSAT IMUNITI BADAN TERBESAR & PALING PENTING dalam badan. Bila perut problem ada masalah “angin” ke..radang kebakaran dalaman jadi haru-biru. Itu lah punca kegagalan paru-paru dalam majoriti pesakit COVID yang meninggal..Ia akibat keributan sistem imun badan (cytokine storm).

2) Meningkatkan pembersihan sel (autophagy) yang merupakan detoks setiap sel badan. Maka sistem imun badan lebih cekap melawan jangkitan kuman. Mereka yang ada masalah autoimmune dan alahan (ekzema, resdung,asma dll) akan dapat manfaat pengurangan keradangan juga.

3) Mengawal paras gula darah. Paras gula dan insulin ini penting untuk kesihatan dan imuniti badan. Sebab tu orang kencing manis senang kena jangkitan.. Maka kawal lah paras gula dengan berpuasa/kurang makan ya.

4) Puasa memberi tenaga kepada setiap bateri sel badan..mitokondria. Bila energi cukup, baru lah sistem imun dapat bekerja dengan sempurna. Makan manis-manis, tinggi karbohodrat proses dan makanan jajan antara punca badan jadi “dok rok sokmo” kata orang ganu.

5) Puasa berupaya mengaktifkan stem sel darah. Kesannya, lebih banyak sel darah putih dihasilkan untuk melawan jangkitan kuman. Bukannitu saja, antioksida dalaman juga meningkat pesat! Pakar pengkaji berpendapat berpuasa 3 hari boleh reset immune system kita.

Bukan sahaja fizikal, mental pun jadi lebih clear..lebih tenang dan waras..Lebih positif insha Allah.

..
Bagaimana nak puasa?

# Puasa sunat isnin khamis. Puasa terbaik ialah puasa selang sehari (Puasa nabi Daud).

# Jika berat..baru nak mula, boleh buat Intermittent Fasting dulu:
– Makan dinner awal (selewatnya 6petang)
– Lewatkan breakfast atau lebih bagus skip terus.

# Fokus kepada makanan padat nutrisi. Ambil secukupnya protein, sayuran dan buah. Kurangkan karbohidrat seperti roti, nasi, biskut dan kek.

# Selagi ada makanan segar, utamakan yang segar dulu. Makanan tahan selamanya seperti megi, sekut meri, kalau nak buat bekalan akhir zaman pun suka hati koranglah.

Puasa meningkatkan ketaqwaan kita kepada Allah. Bila puasa, kita jaga lidah kita..Dalam erti kata lain, keyboard kita..jangan duk warrior sangat share sana-sini berita yang entah betul ke palsu.

وَالصِّيَامُ جُنَّةٌ وَإِذَا كَانَ يَوْمُ صَوْمِ أَحَدِكُمْ فَلاَ يَرْفُثْ وَلاَ يَصْخَبْ فَإِنْ سَابَّهُ أَحَدٌ أَوْ قَاتَلَهُ فَلْيَقُلْ إِنِّي امْرُؤٌ صَائِمٌ.

Terjemahan: “Puasa itu adalah perisai, jika suatu hari salah seorang di antara kalian dalam keadaan berpuasa, maka hendaknya dia tidak berkata kotor dan berteriak-teriak. Jika seseorang mencela dan mencacinya, hendaknya dia mengatakan, ‘Sesungguhnya aku sedang berpuasa’.

(Sahih Bukhari dan Muslim)

Bersandarlah harapan kita kepada Allah.

Nak kuat badan lawan imuniti ke..
Nak pulih penyakit fizikal atau mental ke..
Nak dapat kerja baru lebih baik ke lepas PKP ni..
Nak recover dan boost sales ke bagi orang bisnes..
Nak jumpa ahli keluarga atau sanak saudara ke..

Doa orang berpuasa sangatlah mustajab:

“Se-sungguhnya bagi orang yang berpuasa ketika saat berbuka ada doa yang tidak ditolak.” (Hadis diriwayatkan Ibnu Majah)

Benar..benarlah..

“Puasa & Zikir itu Senjata Orang Mukmin”

Jom lah kita kurangkan makan..berpuasa…ramadhan pun dah dekat..akhir zaman pun takde lah jauh sangat..kan?

Mana tahu..ni akhir ramadhan kita ke?
Bersyukurlah jika masih ada ramadhan walaupun tanpa bazarrrnya…Ada hikmah belaka. Wallahua’lam.


“Doktor Terpaksa Tidurkan & Beri Bantuan Oksigen.” Anak Bertarung Nyawa Akibat Jangkitan Kuman Dalam Darah, Ibu Mohon Doa

Ibu mana yang tidak sedih apabila melihat anak kecil yang sebelum ini sihat dan ceria, kini terlantar sakit tidak berdaya. Lebih menyedihkan, si kecil kini ditidurkan dengan bantuan oksigen akibat jangkitan kuman dalam darah selain kahak telah menutup bahagian paru-paru sebelah kirinya.

Bismillahhirahmannirrahim…Alhamdulillah…ramai org yg doakan kesembuhan boboi…dan ramai jugak yg bg kata2 semangat utk ibu n papaAlhamdulillah sedikit sebanyak ibu mndapat semngat…ibu akui bukan mudah utk ibu hadap apa yg sekarang trjadi dihadapan mata ibu..

Menyaksikan ank yg ibu kasih dan cinta bertarung nyawa melawan kesakitan…air mata ibu x mampu lg ibu keluarkan…hanya hati yg meruntun dan mnjerit ….Allahu….kuatlah wahai putera ibu…doa ibu x akan pernah berhenti …berjuanglah sayang….moga2 keajaiban akan hadir bersama kekuatan kita..

Jngn pernah mngalah sayang….ibu tahu boboi kuat….ibu tahu boboi nk sgt ibu peluk dan cium boboi mcm dlu…ibu jugak tahu boboi nk sgt ibu bergurau dengan boboi….sabar ye sayang…ibu x akan pernah mngalah….selagi kita kuat dan berdoa harapan x akan pernah pudar…kepada semua sahabat…tolong doakan kesembuhan putera saya..

Dia skng dimasukkan ke dalam icu.. akibat jngkitan kuman dlm drah…jngkitan kuman dlm paru2 n kahak block paru2 seblah kiri….buat masa ni doktor trpksa tidurkan dia dan berikan bntuan oksigen…..

saya hrap sgt bntuan dari sahabat2semua….bkn sya mnta bntuan wang ringgit…cukuplah sekadar doa yg ikhas…manalah tahu salah satu dari doa sahabt2 semua Allah makbulkan…..amiiinnn

DOA BUAT PUTERA ALIF SALAHUDDIN AL AZIM


“Cepat Betul Anak Mama Besar. Usaha Lebih Ye Manja.” Elly Mazlein Syukur Anak 6 Tahun Lancar Baca & Mengira, Titip Doa Sukses!

Ibu mana yang tak gembira melihat pencapaian anak walaupun masih kecil, demikian juga dengan Elly atau Pemilik nama sebenar Sharifah Aida Mazlina Syed Hanafi.

Akui isteri kesayangan Cikgu Azlan ini, dia teruja melihat anak sulungnya yang kini memasuki usia 6 tahun bakal memasuki alam persekolahan tahun hadapan.

“Alhamdulillah da 6 tahun Putri Sara Sefhia. InsyaAllah Next year da darjah 1. Cepat betul anak mama beso. Ok tahun ni manja da kena betul-betul siapkan diri untuk derajah 1.

“Tq Teacher’s @cic_malaysia @abedeen.academy mngajar semua anak-anak dengan baik. Alhamdulillah manja makin lancar mmbaca & mengira,” ungkap Elly lagi.

Ely Dalam pada itu berharap anaknya, Sefhia akan terus meningkatkan lagi usaha dalam bidang akademik demi masa depan yang lebih baik.

“Tahun ni kite usaha lebih lagi ya manja, ni smua demi masa depanmu sayang. InsyaAllah Papa, Mama, Atok akan cuba bg yg terbaik buat manja Love u manja #educationfirst,” luah Elly menerusi kapsyennya di akaun Instagram.

Elly mendirikan rumah tangga bersama suaminya, Mohamad Azlan Che Noh pada 18 Januari 2020. Mereka kemudiannya dikurniakan seorang cahaya mata lelaki bernama Haider Mateen, 3 bulan.

Sebelum ini, Elly pernah berkahwin dengan pengarah, Azmi Hatta pada 2014, namun bercerai pada 2015 ketika hamil empat bulan.

Mereka dikurniakan seorang cahaya perempuan, Putri Sara Sefhia yang kini sudah mencecah usia enam tahun.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Tak Tahan Sakit Kepala & Migrain, 3 Bahan Mujarab Redakannya Dengan Pantas!

Kalau siapa pernah mengalami migrain memang tahu macam mana siksanya rasa sakit kat kepala. Lebih teruk bila sakit dah rasa sampai ke mata.

Boleh dikatakan ketika itu memang dah tak boleh buat kerja dan sangat-sangat perlukan ubat untuk meredakan masalah. Ada sesetengah kes migrain yang tidak mampu bernafas dengan baik dan rasa loya hendak muntah. Tak mampu tahan lagi!

Jika bukan migrain, sakit kepala juga begitu. Sesetengah kes menyerang sebahagian kepada sahaja dan ini sangat mengganggu tugasan dan kerja seharian. Kes-kes migrain biasanya alah kepada cuaca panas dan sesetengahnya alah pada cuaca yang terlalu sejuk.

Perkongsian saudari Hanisah Noordin di facebook ini patut kita amalkan. Mana tahu petua yang dikongsikannya serasi dan menjadi untuk tubuh kita. Katanya, dia dan suaminya memang tidak lagi mengambil sebarang ubat-ubatan seperti panadol dan ubat tahan sakit sejak mengamalkan petua ini. Jadi kita kenalah cuba kerana inilah yang terbaik.

Guna tiga bahan ini sahaja.

BAHAN-BAHAN:
Air suam
Cuka apple organik
Madu asli

1. Campurkan cuka epal bersama 1 sudu madu ke dalam air suam.

2. Pastikan guna sudu plastik, menggunakan sudu besi tak sesuai untuk madu kerana menghilangkan khasiat dan zat madu.

3. Baca selawat 3 kali dan terus minum.

4. Boleh juga minum segelas air masak untuk menghilangkan rasa masam di tekak.

5. Terus sahaja tidur dan rehatkan diri.

6. Selepas bangun insyaallah sakit akan hilang dan pulih.

Penyebab Migrain

Sebagai tambahan info, migrain biasanya terjadi disebabkan oleh banyak perkara. Antara punca migrain yang boleh dikenal pasti adalah disebabkan oleh keletihan yang teramat sangat, stress, dihidrasi atau kurang air, terlambat makan, makan berlebihan, cuaca juga ada yang mengaitkannya dengan genetik.

Pun begitu, makanan seperti keju, kopi, coklat dan alkohol sangat memainkan peranan sebagai punca sakit kepala. Hati-hati!

9 Cara Lain Ubati Migrain

1. Tidur – Tidur dan rehatkan diri sehingga kepala makin reda.

2. Jauhi cahaya – Jauhkan daripada cahaya, sebaiknya tidur dalam gelap.

3. Minum air kosong –berkemungkinan tubuh anda kekurangan air.

4. Segelas air panas – Minum segelas air panas, sebaiknya dapatkan teh halia panas untuk rasa lebih baik.

5. Rendam kaki – Rendam kaki dalam air yang sejuk atau ais juga satu terapi yang baik untuk sakit kepala.

6. Makanan kaya magnesium – Makanan kaya magnesium mampu buat urat saraf menjadi lebih relaks dan tenang.

7. Jaga kondisi gula darah agar stabil – Gula darah yang rendah mengakibatkan rasa sakit kepala dan migrain.

8. Gosok minyak – Minyak tambahan seperti minyak angin atau mint buat kepala rasa lebih tenang dan relaks.

9. Jangan stress – Kena bijak kawal stress

Kredit : Hanisah Noordin


“Di Belakang Setiap Lelaki Yang Berjaya Pasti Ada Seorang Wanita Yang Gigih Dan Tabah.”- Tengku Zafrul Rai Ulang Perkahwinan Ke 10, Luah Rasa Bertuah Miliki Isteri Yang Memahami.

Kelibatnya sering menjadi perhatian ramai apabila membentangkan ekonomi negara. Nyata sudah tentunya, Menteri Kewangan, Kementerian Kewangan Malaysia iaitu Tengku Datuk Seri Utama  Zafrul Tengku Abdul Azizi.

Terbaru, pengumumannya mengenai pemansuhan syarat i-sinar bagi memudahkan pengeluaran dari simpanan akaun telah mendapat sinar kegembiraan buat rakyat Malaysia. Rata-rata memanjat kesyukuran mendepani kemelut pendemik ini yang memberi impak kepada ekonomi sebilangan besar penduduk negara ini.

Biarpun sibuk dengan tanggungjawab kepada negara, beliau tidak culas untuk santuni keluarganya. Begitu juga meraikan ulang tahun perkahwinannya yang ke 10. Menerusi muat naik di Instagram miliknya berkongsi gambar dan ucapan buat isterinya yang menjadi pelengkap hidupnya .

Jauh di sudut hatinya melahirkan rasa syukur dianugerahkan isteri yang memahami kerjayanya.

Terima kasih kerana sentiasa berada di sisi, sentiasa sabar dan selalu mendengar. Terima kasih kerana mendidik anak-anak, dan melayan kerenah saya. Terima kasih kerana memberi dorongan untuk saya dan memahami kekangan masa bersama keluarga terutama sejak berkhidmat di Putrajaya ini. Dalam 10 tahun ini, hanya dia yang boleh menerima saya 200%, (dengan pelbagai kekurangan diri ini!), memberi sokongan berterusan dan sering ‘bersetuju’ dengan saya, walaupun kadang-kadang saya pasti ianya sukar.

Kepada Dina – pasangan saya yang luarbiasa, tempat mengadu dan sahabat akrab saya – terima kasih atas segalanya! Benar apa yang dikatakan, di belakang setiap lelaki yang berjaya pasti ada seorang wanita yang gigih dan tabah.

Happy annivesary Datuk dan datin. Semoga bahagia till jannah!


Buat Minyak Bawang Nak Berwarna Cantik Keemasan, Begini Tipnya. Senang Je!

Khasiat minyak bawang putih ini banyak dalam membantu meredakan  masalah sakit perut, kembung, batuk, selesema atau gatal-gatal digigit oleh serangga.

Senang cakap seisi keluarga memerlukan minyak sapu daripada bawang putih ini.

Jadi tahukah anda, kita boleh hasilkannya sendiri dan untuk pastikan warna minyak bawang putih kuning keemasan, begini tip yang dikongsikan oleh Wan LuQman.

Minyak bawang putih. Kalau boleh, setiap rumah buatlah 1 botol. Multipurpose jugaklah minyak ni…

Jom kanda ajar pada yang belum tahu ya.

Ada jugak mengeluh susah nak buat, ade yang terhangit.

Ok, tips dia kalau boleh dinda² semua jangan blend / cincang terlalu halus dan jangan tunggu minyak dalam kuali tu betul² panas tau nanti cepat hangit.

Minyak pastikan banyak, lepas tu masa minyak tengah suam² nak ke panas, awak masukkan bawang putih tu. Biar aroma dia lama dan melekat dalam minyak.

3-5min sebelum dari keadaan ni, kander
dah masukkan bawang putih tu. Dalam
3-5mins, minyak dah mula betul panas,
dia akan start menggoreng. Nampak
buih-buih keliling tu tandanya proses menggoreng pun bermula.

Selalu check ye…selalu kacau untuk bagi
rata. Pastikan api maintain sederhana.
Bila warna dah kekuningan macam ni,
tutup terus api dan biarkan ia berlalu.

Api pun slow...bile dah nak start golden brown, awak terus tutup api tau. Biarkan dalam minyak tu sehingga dia sejuk.

Haaa tengok dia automatik jadi golden brown.

Sepanjang proses nak sejuk tu, minyak masih panas kan jadi naturally akan buatkan bawang putih tu jadi total complete golden brown.

Lepas itu awak masukkanlah dalam bekas yang kedap udara.

Selamat mencuba dinda semua

Sumber : Wan LuQman


“Patut Anak Cantik, Ayah Muda & Segak. Copy Paste Muka.” Kongsi Gambar Bersama, Wajah Bapa Wany Hasrita Raih Tumpuan!

Keakraban Wany Hasrita bersama ibunya memang sudah diketahui sejak dahulu lagi. Bahkan dua beranak ini sangat rapat dan ke mana sahaja si gadis melangkah pasti ada ibunya yang setia menemani.

Sementelah keduanya memiliki wajah yang seiras, apatah lagi ibunya nampak masih muda ibarat kedua-duanya seperti adik dan kakak. Namun, jarang Wany berkongsi kisah atau gambar bersama ayahnya.

Wany atau nama sebenarnya Nurshazwany Hasrita Hasbullah baru-baru ini memuat naik sekeping gambar bersama ayahnya. Menerusi kapsyennya, Wany menitipkan ucapan selamat hari lahir buat ayahnya.

Happy belated birthday ayah. Semoga diberikan kesihatan yg baik & bahagia dunia akhirat. Sayang ayah. ❤

Bagi yang belum tahu, ibu bapa Wany sudah berpisah lama. Menurut Wany, dia hanya mengetahui ibu dan bapanya sudah bercerai apabila terjumpa dokumen perceraian yang disorokkan selama hampir setahun.

Biarpun ketika itu Wany berusia 12 tahun namun dia boleh memahami keadaan itu dan menerimanya dengan baik.

“Saya dapat tahu ibu dan ayah bercerai selepas terjumpa dokument perceraian mereka yang disorok. Rupa-rupanya mereka dah bercerai hampir setahun tanpa pengetahuan saya.

“Selepas baca dokumen tu, saya pergi bilik ibu dan bertanya pada dia. Tapi dia yang menangis dan saya tenang sahaja.

“Saya tak tahu fasal perceraian itu sebab saya tinggal bersama nenek saudara ibu selama setahun sebab ibu dan ayah kerja dan tak ada siapa boleh jaga saya.

“Walaupun waktu itu saya hanya berusia 12 tahun tapi dah boleh faham apa yang mereka lalui dan saya terima dengan baik,” katanya sebelum ini dalam temu bual bersama Mstar Online.

Perkongsian Wany itu mendapat perhatian dari warga maya, rata-rata mengatkan wajah anak-beranak ini seiras.


DIY Ampai Sejadah & Tuala Guna PVC Dengan Bermodalkan RM18 Jer. Wanita Ni Kongsikan Caranya!

Kreatif dan rajin, semua benda akan menjadi. Betul tak? Biasa kita lihat sekaerang ramai yang DIY sendiri peralatan rumah dengan hanya menggunakan barangan terpakai. Sebagai contoh, hasilkan katil dengan menggunakan kayu pallet dengan kos yang rendah. Bukan tu je, meja makan pun boleh dihasilkan dengan menggunakan kayu palet yang terpakai.

Assalammualaikum..haritu sy ada share sy buat Ampai Tuala dan sejadah guna pvc ada yg btanya ukuran yg sy guna n step..

So harini sy share ya cara sy buat..Nii sy buat sndri sbb bila sy bg tau suami sy mcm mn nk buat guna brg pvc nii dia x fhm..so dri sblm jdi gaduh saya buat je sndri..lgpn x ssh sng je bg sy..dri gaduh x dpt ape😅😅

Ampai nii klu dkt kdai yg dh siap dlm Rm25 dn keats.. klu kita buat sndri guna pvc 1 ampai Rm18 modal sy buat 2 utk blik ank sy bru Rm30.60..jimat bnykkn sng klu beli dkt kdai 1 harga blh dpt 2 ampai..betul tak??hihi😁😁

❗❗ ampai tu sy ikut saiz sejadah n tuala klu u all nk panjangkn lgi saiz ampai blh je..pd cra msing2😁😁

selamat mencuba😊😊